Sajmovi lova, ribolova, sporta i turizma u Novom Sadu › Made-in-Germany.rs\nU Novom Sadu će od 7. do 11. oktobra biti održan Međunarodni sajam lova, ribolova i sporta (LORIST) na kome će se pred posetiocima predstaviti više od 250 izlagača iz šest zemalja.\nDirektor „Novosadskog sajma“, Slobodan Cvetković, najavljuje učešće proizvođača lovačke opreme i lovačkog oružja, kao i više od 20 izlagača ručno pravljenih proizvoda za lov i ribolov. Kako kaže, sajamska manifestacija je organizovana u tri segmenta: izložbeni, edukativni i zabavno atraktivni deo, jer je cilj organizatora da povećaju broj posetilaca ovog događaja, prenosi agencija „Tanjug“.\n– U poslednjih nekoliko godina broj posetilaca je opadao, pa je tako sa 45.000 posetilaca u 2011. godini, broj u narednim godinama pao na 16.000 do 18.000 posetilaca – rekao je Cvetković i ukazao da je cilj organizatora da se taj trend zaustavi i da se krene uzlaznom linijom, a broj posetilaca poveća.\nSajam turizma u Novom Sadu je ove godine prebačen u jesenji termin i biće otvoren od 8. oktobra. Ovogodišnja zemlja – partner Sajma turizma je Crna Gora, a tom prilikom će po prvi put biti organizovan i Velenes i spa festival.\nSavetnica direktora Nacionalne turističke organizacije Crne Gore, Vesna Lazović, istakla je da je za tu zemlju tržište Srbije veoma važno, jer je za srpske turiste Crna Gora jedna od omiljenih turističkih destinacija. Po zvaničnim statističkim podacima, Crnu Goru je tokom prethodne godine posetilo oko 300.000 turista iz Srbije, koji su otvarili više od dva miliona noćenja.\nNa crnogorskom štandu biće predstavljene turističke agencije, lokalne turističke organizacije i predstavnici crnogorske turističke privrede, rekla je Lazović i naglasila da će drugog dana sajma biti organizovan susret gradonačelnika Budve i Novog Sada, dva grada pobratima. Zemlja partner spremila je i nagrade za posetioce, vikend odmor za dve osobe u nekom od crnogrskih turističkih centara.\nU Kongresnom centru sajma 10. oktobra će po prvi put biti organizovan i Velnes i spa festival, najavila je urednica magazina „Turistički svet“, Ljiljana Rebonja, ukazavši da je ovaj vid turizma veoma perspektivan u budućnosti. Ona je naglasila da svetske procene govore da će do 2030. godine 22 posto svetskog BDP-a dolaziti upravo iz ovog vida turizma. Posetioci ovog festivala imaće priliku da uživaju u besplatnim masažama, degustacijama hrane, ali i da dobiju neophodne savete, naglasila je ona.\nOrganizatori najavljuju brojne nagrade za posetioce. Izvlačenje glavnih nagrada biće u subotu 10. oktobra u 16 sati, a utešne nagrade će biti izvlačene svakoga dana u 17 sati. Subota je takođe i porodični dan, kada će roditleji sa decom moći da uđu na sajam samo sa jednom kupljenom ulaznicom koja košta 300 dinara. Karte za grupne posete, penzionere i decu od sedam do 12 godina, koštaju 200 dinara.


Predsednik Srbije Aleksandar Vučić i predsednica Vlade Srbije Ana Brnabić sastali su se danas sa srpskim članom Predsedništva BiH Miloradom Dodikom, predsednicom Republike Srpske Željkom Cvijanović i predsednikom Vlade Republike Srpske Radovanom Viškovićem.\nUživo - Izjave za medije nakon sastanka predsednika Srbije sa delegacijom R.Srpske\n- Imali smo najveobuhvatniji sastanak, razgovarali o raznim aspektima. Analizirali smo ekonomsku saradnju, i mi ćemo pre kraja godine i početkom sledeće, uputiti dodatnu podršku RS, a o iznosu novca ćemo obavestiti javnost - rekao je Vučić nakon sastanka.\nKazao je da je važno da ljudi koji žive u RS sačuvaju svoja ognjišta.\n- Razgovarali smo danas o jednoj od značajnih tema, jer Srbija želi da bude vlasnik aerodroma u Trebinju. Prvi avion će da poleti do marta 2022. godine, ali vrlo moguće i pre toga - naveo je predsednik Srbije, rekavši da to nisu mala ulaganja, ali da očekuje da će projekat biti isplativ.\nKaže i da se razmatra učešće u rekonstrukciji i renoviranju aerodroma u Banja Luci, kao i da će se napraviti plan za formiranje zajedničke industrijske zone u pograničnom delu, između Srbije i RS.\nUjednačavanje školskih programa\nPredsednik Srbije rekao je da su na stastanku dogovorene i druge stvari iz oblasti kulture i obrazovanja, i da će se raditi na ujednačavanju školskih programa, bukvara, dok će deca iz RS dolaziti u Srbiju, a iz Srbije u Srpsku, na ekskurzije.\n- Trebalo bi da se usaglase predmeti priroda i društvo, istorija, geografija, likovno i muzičko, što je do sada bilo usporeno zbog koronavirusa, a radiće se i na bratimljenju škola, napročito onih koje nose isto ime - kaže Vučić.\nIstakao je i da će u Srbiji biti donet zakon o zaštiti srpskog jezika i ćiliričnog pisma, dok će u Srpskoj, zbog ustavnih ograničenja, to biti za nijansu drugačije formulisano, ali će biti doneta zajednička deklaracija o očuvanju jezika i pisma.\nPoziv za Kusturicu\nVučić je kazao i da je Srbija, uz podršku RS, već investirala u mnoge stvari koje se tiču zajedničkog sećanja na žrtve, kao i da će u tom smislu, uskoro biti premijerno biti prikazan prvi srpski igrani film o Jasenovcu, verovatno u oktobru.\nKazao je i da je dogovreno da se uputi poziv reditelju Emiru Kusturici da snini film na drugu temu, od "fantastičnog interesa" sa srpski narod, koja povezuje Srbiju i BiH i RS.\n- Očekujemo da to bude remek delo. Spremni smo da veći deo finansiranja preuzmemo na sebe - kazao je predsednik Srbije, istakavši da očekuju da se Kustrica izjasni po tom pitanju.\nKaže i da je donete je odluka o izgradnji spomen kompleksa Donja Gradina - Jasenovac, jer je želja i namera da na teritoriji RS, bez falsifikovanja istorije i skrivanja činjenica, svi Srbi, gde god da žive, mogu uvek da pronadju spomen obeležje gde će biti jasno obeleženo koliko i kako su Srbi teško stradali i kakve su bile razmere jasenovačkog zločina.\n- Analizirali smo projekte za koje je Srbija uplatila novac, tiču se sporta, kulture, obrazovanja... Zadovoljni smo kako se oni za sada odvijaju - naveo je predsednik Srbije.\nIstakao je i da je bilo reči o dokumentu koji je dobio od Dodika, sa kojim je pre zajedničkog, razgovarao i u četiri oka.\n- Ne moram da govorim koliko nam je stalo do dobrih odnosa. Rekao sam Dodiku da je stav Srbije apsolutno poštovanje Dejtonskog sporazuma, da je apsolutni prioritet očuvanje mira i stabilnosti - rekao je Vučić.\nNaveo je i da Srbija poštuje sporazume koje je potpisala, "jer je to ono što nam garantuje da ćemo biti poštovani od svih u medjunarodnoj zajednici, ali je i najbolja garancija za sigurnost naroda u Srbiji i RS".\nKako je kazao, nastavljamo sa konkretnim akcijama koje radimo, bez praznih floskula, i nastaviti najbližu saradnju.\n- Dosta pomažemo, činimo sve što možemo, a moja molba predsedniku Dodiku, i Srbima u RS, da vode računa i o interesima dejtonske BiH. Dodik je izneo mnogo podataka kako se ovaj sporazum krši, nisam mogao da ulazim u sve detalje, ali ćemo dodatno analizirati - istakao je Vučić.\nNaveo je i da je danas dodenta odluka da se proslavlja zajednički praznik - Dan srpskog jedinstva, slobode i nacionalne zastave, 15. septembar, dan kada je probijen Solunski front.\nSrpski član Predsedništva BiH Milorad Dodik rekao je da je delegacija RS veoma zadovoljna razgovorima i zahvalna na podršci koja RS dolazi od predsednika Vučića i njegovog tima.\n- Interes javnosti je vezan za ono što smo ranije rekli predsedniku Vučiću, i dostavili mu. Želeo sam da ga upoznam sa stanjem stvari u vezi sa sprovođenjem Dejtonskog sporazuma. Naša politi je mir, koji treba da osigura stabilnost u regionu - rekao je Dodik.\nKazao je i da srpski narod u BiH nije zadovoljan situacijom u kojoj je izgubljeno Srajevo, ali i brojne srpske opštine.\n- Muslimansko rukovodstvo u Sarajevu ostaje pri tome da se degradira srpsko stanovništvo u BiH. Uvek me iznenade njihove pretnje ratom - rekao je Dodik.\nKazao je da u Federaciji BiH postoji šest fabrika namenske industrije koje rade nesmetano, uz pomoć države, i da se oružje izvozi, ali i da se, kako je rekao, prema rečima najviših zvaničnika BiH proizvodi za "Ne daj Bože".\n- A njihovo "Ne daj Bože" je Republka Srpska i njeno devastiranje - kazao je Dodik.\nKako je rekao, "mi ne tražimo ništa, osim da se sprovodi Ustav BiH onako kako piše, i Dejtonski sporazum".\n"Ne verujem međunarodnoj zajednici"\nDodik je rekao da je razgovor koji će se dogoditi u Vašingtonu, sigurno vrlo težak i za Vučića i za Srbiju, ali i da je uveren da je Vučić najbolji predstavnik koji o svemu može da razgovara.\n- Danas je jasno da nema statusa Kosova i njenog kretanja ka međunarodnim institucijama bez Srbije, i to je veliki politički kapital. Što se tiče međunardone zajednice, ja njima odavno ne verujem, ali moram da sarađujem - rekao je Dodik.\nDodao je da "Amerikanci dobro znaju šta su radili u BiH".\n- Od nas traže zahvalnost za postojanje RS, a RS je formirana kao nezavisna država, ušla je u rat da odbrani svoj narod, a unela je svoju samostalnost i integritet u ono što se zove BiH. Mi to tako vidimo, a Amerikanci vide drugačije - rekao je Dodik.\n"Imali smo do sada najsveobuhvatniji sastanak, razgovorali smo o svim aspektima odnosa i saradnje Srbije i Srpske. Analizirali smo, što se ekonomske saradnje tiče, sve naše projekte i mi ćemo pre kraja godine i početkom sledeće godine uputiti dodatnu finansijsku podršku Republici Srpskoj. Smatramo to svojom moralnom obavezom i veoma važnim jer želimo da ljudi u Republici Srpskoj sačuvaju svoja ognjišta i ono što su im dedovi, pradedovi i očevi ostavili. Razgovarali smo o podršci mladima u poljoprivrednoj proizvodnji, kao i malim preduzećima u nabavci opreme. Takođe razgovarali smo o obrazovanju i očuvanju jezika i pisma. Radili smo mnogo konkretnih stvari i projekata koji se tiču izgradnje domova zdravlja, škola, ambulanti, obdaništa, sportskih dvorana i svega što može da bude od koristi narodu u Republici Srpskoj i srećni smo kako ti projekti napreduju. Nastavićemo našu najbližu saradnju. Vreme je da mislimo o budućnosti i da sa svima razgovoramo i nalazimo zajednički jezik. Naš najviši cilj je očuvanje mira i čuvanje jedinstva našeg naroda." - Predsednik Republike Srbije Aleksandar Vučić nakon sastanka sa srpskim članom Predsedništva BiH Miloradom Dodikom, predsednicom Republike Srpske Željkom Cvijanović i predsednikom Vlade Republike Srpske Radovanom Viškovićem.\nKako je rekao, neko sa strane nameće pitanje da li će se pitanje RS pomenuti u razgovorima u Vašingtonu na koje ide predsednik Srbije 4. septembra.\n- Zahvalni smo što smo došli do toga da se uspostavi Dejtonski sporazum, ali nismo zahvalni što se on stalno krši. U SAD to znaju - kazao je Dodik.\nOn je rekao i da će doklument koji je RS pripremila biti poslat i u Zagreb, jer su i Hrvati nezadovljni u BiH. Dodao je i da je Hrvatska jedan od potpsinika opšteg dela sporazuma i jednog od aneksa.\n- Obavestićemo i druge zemlje, bez obzira što neće da nas čuju, ali mislim da moramo insistirati na dijalogu, na očuvanju naše pozicije i da sačuvati mir po svaku cenu - poručio je Dodik.\nPodrška Srbiji po pitanju KiM\nNaveo je i da RS podržava politiku Srbije o pitanju Kosova i Metohije, čiju jednostrano proglašenu nezavišnost BiH neće priznati, uprkos snažnim pritiscima i zahtevima za promenu takvog stava.\nIstakao je da je Rezlolucja 1244 međunarodni akt, kao što je i Dejtonski sporazum u okviru kojeg je Ustav BiH.\nIstakao je da bošnjački, odnosno muslimanski narod u Federaciji nema razloga da se boji RS, već vlasti u Sarajevu. Bošnjaci su, naveo je, devistariali Hrvate u BiH toliko da žele da ih prevedu u nacionalnu manjinu, da ne budu više konstitutivan narod.\n- To žele da urade i nama - navodi on.\nKako je podsetio, američki ambasador u BiH nedavno rekao da je Dodik na crnoj listi SAD zato što ne dozvoljava transformaciju države u funkcionalnu BiH a to, kaže, "znači da nema RS".\nSastanak je počeo nešto posle 10 časova u Predsedništvu Srbije na Andrićevom vencu.\nPredsednik Srbije ranije je rekao da je reč o uzvratnoj poseti državnog vrha Srpske, posle njegove nedavne posete Banjaluci.\nNa Andrićevom vencu danas će biti reči o dokumentu kojim Banjaluka želi da skrene pažnju na dvostruke standarde međunarodne zajednice kada je reč o RS i KiM.\nDodik je kazao da su to učinili kako bi Vučiću predočili kako zapadne zemlje Republici Srpskoj oduzimaju prava što je, kako je naveo, potpuno obrnuti proces od onog koji je vidjen na primeru KiM.\n"OVO NISU LAKI DANI ZA SRPSKI NAROD" Vučić pred susret sa Lajčakom i Palmerom: Ne dolaze sa kolačima i jabukama, ni sa jednom lepom ponudom za Srbiju\nDodik posle sastanka sa predsednikom Srbije: "Vučić mi je potvrdio da granica Srbije i Republike Srpske neće biti zatvorena"


NAPRAVILI OSTRVO DA BI MOGLI DA PIJU ALKOHOL\n9. јануара 2019. Ludi svet\nNa plaži Vangamata u blizni grada Tairua na Novom Zelandu proglašena zabrana konzumiranja alkohola kako bi se sprečili problemi i incidenti na plaži.Međutim, grupa ljudi je odlučila da tome stane na put, pa je provela celu nedjelju gradeći ostrvo od peska, drva i morskih školjki. Njihov plan je bio da naprave mesto (ostrvo) gde tehnički neće biti na plaži gde je zabranjen alkohol, a odakle će u isto vreme moći da videli novogodišnji vatromet i dobro se zabave, ali da ih policajci ne uhapse ili naplate kaznu.\nInače kazne da kozumiranje alkohola na plažiama na Novom Zelandu kreću se od oko 180 do 250$ američkih dolara ili momentalni pritvor – hapšenje. Gradonačelnica izjavila je kako nije mogla da se buniti protiv ovog postupka, jer su svi dobro zabavili, i oni na ostrvu i oni oko njega. o ostrvo, nikome nije smetalo“, rekla je dodavši da se ostrvo nije nalazio u međunarodnim vodama, iako su oni tvrdili da jeste. Šef policije je izjavio kako nije video ostrvo, ali da je čuo da se nije raspao još dva dana te da je oduševljen toliko da bi im se pridružio da je saznao na vreme.


Dodik ponovio: Vojnici u uniformama RS 12.maja 2020.\nPolicijske snage RS\nPredsjedavajući Predsjedništva BiH Milorad Dodik rekao je da će pripadnici Trećeg pješadijskog (Republika Srpska) puka 12. maja sljedeće godine obući uniformu Vojske Republike Srpske i da on lično ne vidi u čemu je toliki problem.\n"Očigledno da u Sarajevu nikako da se naviknu da neko ima pravo na svoje mišljenje. Radi se o 12. maju, dakle danu kada se obilježava formiranje Vojske RS-a i to koliko razumijem nije sporno. U zakonu piše da Treći pješadijski (Republika Srpska) puk baštini tradiciju Vojske RS-a. On nastavlja da baštini tu tradiciju, a dio tradicije su i uniforme, dakle samo taj dan", rekao je Dodik danas u Beču.\nOn tvrdi da je sve to dogovoreno u vojnim strukturama BiH.\n"Dakle, da se na taj dan, čisto kao dio historijskog prikaza ili geneze mogu koristiti obilježja iz prošlosti. Ne vidim zašto je neko toliko skočio na tu temu. Ne mislim da je to tema o kojoj treba toliko diskutovati", izjavio je Dodik, a prenosi portal Klix.ba.\n"Vidjet ćete događaje gdje učestvuju veterani iz Drugog svjetskog rata ili nekog ranije i to nikome nije problem. Odjednom je problem u Banjoj Luci, ali meni je razumljivo šta je. Pokušavaju napraviti atmosferu koja treba da istakne RS kao najvažniji problem, a to naravno nismo", izjavio je on.\n"Ima važnijih pitanja o kojima treba razgovarati, a da li će se 12. maja obući uniforme Vojske RS-a, ja kažem da se hoće obući", zaključio je Dodik.\nDodikove tvrdnje o formiranju Vojske RS naišla su na brojne negativne reakcije, kako u BiH, tako i u mešunardonoj zajednici.


WTCR svodi sezonu na 16 trka, vozi se samo u Evropi - Serbiaring\nMay 23, 2020 Aleksandar Babić TCR, Vesti, WTCR 0\nNajnovija revizija kalendara Svetskog kupa turing automobila smešta početak sezone u mesec septembar i predviđa skraćeni program koji će biti kompletno izvezen u Evropi.\nKako se saznaje, ova varijanta WTCR rasporeda broji šest trkačkih vikenda i 16 trka isključivo na Starom kontinentu i treba da bude potvrđena sredinom iduće nedelje.\nDa bi se u šest rundi izvezlo šesnaest trka, četiri vikenda imaće stari WTCR format od po tri sprinta, a u dva slučaja voziće se po dve trke za vikend, kako je bilo planirano za celu sezonu 2020.\nInače, ukupan broj trka za četiri je manji od izvorno predviđenih 20, koliko se šampionat doskora nadao da će ipak uspeti da održi.\nWTCR promoter Fransoa Ribeiro je u izjavi Motorsport.com potvrdio opisane formate trkačkih vikenda i rekao: “Vrlo je moguće da ćemo startovati u septembru. Poslali smo naše datume FIA i iduće nedelje uslediće saopštenje, kada naš kalendar bude otkriven.”\nSezona planirana samo na evropskim pistama znači da će s WTCR programa otpasti cela azijska turneja, koja je predviđala četiri etape: kineski Ningbo, južnokorejski Indže spidijum, Makau i finale na Sepangu.\nNove izmene kalendara posledica su globalne zdravstvene krize izazvane covid-19 pandemijom, a Ribeiro je istakao da je FIA pokazala izuzetno razumevanje za seriju koja ima svetski status, a osuđena je na takmičenje samo na jednom kontinentu: “Izuzetne odluke potrebne su u izuzetnim vremenima.”\nZasad nema nagoveštaja da li će se na novoj verziji kalendara naći piste na koje je Svetski kup planirao da ode tokom leta, Slovakija ring, Motorland Aragon i Salcburgring.\nWTCR je 2020. trebalo da startuje u aprilu na Hungaroringu i da, tradicionalno, bude prateći program majske trke 24 sata Nirburginga. Oba ova termina precrtana su još u martovskoj reviziji.\nU aprilu je sa ostatka provizornog kalendara otpao i Vila Real, kao ulična trka koju je u datim okolnostima nemoguće organizovati.\nUpitan za broj takmičara koje očekuje u više puta odlaganoj WTCR kampanji 2020. Ribeiro je izjavio da će biti presrećan ako se na startnoj rešetki pojavi 18 do 20 automobila.


Britanci prave novu ratnu flotu Australiji za 26 milijardi dolara\nMyCity Military » Ostalo » Britanci prave novu ratnu flotu Australiji za 26 milijardi dolara\nNapisano na dan: 29.6.2018\nPoslao: 29 Jun 2018 10:56\nBritanska kompanija iz sektora vojne industrije "BAE Sistems" dobila je ugovor vredan 35 milijardi australijskih dolara (26 milijardi američkih dolara) za izgradnju nove australijske ratne flote od devet mornaričkih fregata, saopštila je vlada u Kanberi.\n"BAE Sistems" je za novu flotu odabrao model "Globalni borbeni brod Tip 26", koji će zameniti osam starih fregata "anzak" klase, koji su u upotrebi od 1996. godine, izveštava agencija AP.\nNove brodove, koji će biti promovisani pod imenom "hanter klasa", gradiće australijska državna kompanija "ASC Šipbilding" u južnom gradu Adelejd, a početak isporuka fregata, sa savremenim vođenim raketama, australijskoj mornarici očekuje se krajem 2020-ih.\nPremijer Australije Malkolm Turnbul je izjavio da će ovaj program otvoriti 5.000 direktnih radnih mesta u zemlji, i još 10.000 indirektnih kroz nacionalni lanac snabdevanja.\n"Grad Adelejd biće centar vojnopomorske brodogradnje u Australiji. On će biti jedan od glavnih brodograditeljskih centara u svetu i u regionu", dodao je Turnbul.\nBAE se u trci za dobijanje ovog posla nadmetao sa italijanskom kompanijom "Finkantijeri" i španskom "Navantija".\nPoslao: 02 Jul 2018 15:47\nCudi me da svabe nisu nista nudili\nKorisnici trenutno na forumu: A.R.Chafee.Jr., Apok, Atomski čoban, Bojan Marjanovic, Boris90, calvi, celeron, celik, darios, darkangel, darkstar101, djboj, doom83, Dorcolac, Drug pukovnik, duki.pantil, duskovuk63, esx66, ivan979, j22, jaeger, kolateralnasteta, komkom, Kubovac, lord sir giga, manda87, Markoni29, MB120mm, Milos1977, nedjabanderas, neko iz mase, nenad81, panticstefan53, Pippi Langstrumpf, Raderadovic, raketaš, RJ, robytz, S-lash, Sass Drake, sevenino, spektorsky, Ssssssss, theNedjeljko, Tomo Vul, Toni, trutcina, USSVoyager, vasa.93, vasaw, VJ, Vlada1389, vladaa012, vlvl, Vojkan Petrovic, wizzardone, zgembo


Ćavar: Znatno manji obim trgovine ljudima – Zvornik Danas\nNaslovna/VIJESTI/Društvo/Ćavar: Znatno manji obim trgovine ljudima\nSARAJEVO – Zamjenik ministra bezbjednosti BiH Mladen Ćavar rekao je da je za relativno kratko vrijeme i u izuzetno složenim okolnostima BiH postigla značajne rezultate u borbi protiv trgovine ljudima na svojoj teritoriji.\n„Tome svjedoče i brojni pokazatelji koji su saglasni u ocjeni da je ovaj problem i dalje prisutan u BiH, ali u znatno manjem obimu nego ranijih godina“, rekao je Ćavar na današnjoj završnoj svečanoj ceremoniji u Sarajevu na kojoj je javnosti predstavljen okončani regionalni projekt „Istraživanje potreba: regionalna situacija u borbi protiv trgovine ljudima na zapadnom Balkanu“.\nAmbasador Italije u BiH Ruđero Karijas rekao je da je veliki izazov i apsolutni prioritet za vlasti BiH borba protiv trgovine ljudima, u kojoj dolazi do teških kršenja ljudskih prava.\n„Imamo značajan oblik saradnje Italije i BiH u borbi protiv organizovanog kriminala. U narednih nekoliko mjeseci u BiH i regiji doći će do nastavka ovog projekta kojim će se stvoriti uslovi za operativnu i efikasnu borbu protiv trgovine ljudima“, rekao je Karijas.\nŠef Misije Međunarodne organizacije za migracije /IOM/ u BiH Đanluka Roko rekao je da će se u budućnosti u ovom regionu intenzivirati tokovi neregularnih migracija i da će ovo područje predstavljati ključni problem u oblasti trgovine ljudima.\n„Regionu je potrebno uspostavljanje sistema borbe proti trgovine ljudima, postoji napredak i u regionu i BiH, ali se postavlja pitanje da li svi čine ono što mogu. Ovaj projekt je prvi korak za nastavak rada u operativnom smislu“, naglasio je on.\nRegionalni specijalista za migracije iz Regionalne kancelarije IOM-a u Beču An NJuen rekao je da su zakoni u regionu u ovoj oblasti na svjetskom nivou, da postoje dobri akcioni planovi i da građansko društvo ima učešće na ovim pitanjima.\nOn je istakao da su novi trendovi u trgovini ljudima izbjegavanje fizičkog nasilja, pa na žrtvi nema fizičkih tragova, eksploatacija dječijeg rada, porast neregularnih migracija koje uključuju krijumčarenja i drugo.\nPrema njegovim riječima, u regionu je problem to što postoje različiti sistemi identifikacije žrtava i definicija trgovine ljudima.\nmladen cavar trgovina ljudima\nHatić najavio da će opet pokušati da sruši krst\nSrebreničan nelegalno posjedovao oružje


Kikindska škola za decu sa smetnjama u razvoju dobila novu salu za fizičko\nU okviru konkursa ''Da rastemo srećni" koji je raspisala Fondacija Ana i Vlade Divac u partnerstvu sa NCR fondacijom, škola za osnovno obrazovanje učenika sa smetnjama u razvoju "6. oktobar" u Kikindi dobila je novu salu za nastavu fizičkog vaspitanja. Vrednost radova koji su izvedeni u školi je 810.000 dinara, a ovim sredstvima uređen je parket, okrečeni zidovi i ofarbani prozori, vrata, sprave i držači za sprave.\nOsnovna škola za obrazovanje učenika sa smetnjama u razvoju >> Pročitaj celu vest na sajtu Radio Televizija Vojvodine << ''6. oktobar'' u Kikindi sada ima znatno bolje uslove za učenje, ali i bavljenje fizičkim aktivnostima. Zahvaljujući konkursu ''Da rastemo srećni'' Fondacije ''Ana i Vlade Divac'' u saradnji sa NCR Fondacijom renovinara je fiskulturna sala i uslovi su na znatno višem nivou.\n"Pored toga, projekat podrazumeva i realizaciju radionice za roditelje i decu i odvijaće se do decembra dva puta mesečno u kojima će im se pružati psihosocijalna podrška, a deci će se obezbediti program koji će im dopuniti njihov svakodnevni život", rekla je Vesna Vasić, direktorka OŠ ''6. oktobar'' Kikinda.\nŠkola ''6. oktobar" jedna je od šest izabranih škola koje su renovirane uz pomoć sredstava dobijenih putem konkursa u ukupnoj vrednosti od 4.200.000 dinara.\n''U ovom objektu renovirali smo salu za fizičko, sredili smo parket, prozore i vrata, sprave za fizičko, njihove držače, a vrednost je iznosila 810.000 dinara'', kazala je Jelena Rakić, koordinatorka projekta ''Da rastemo srećni''.\nNova fiskulturna sala nije značajna samo za učenike ove škole zbog održavanja obavezne nastave fizičkog vaspitanja, nego i zbog organizovanja mnogobrojnih aktivnosti i sportskih manifestacija za decu školskog uzrasta sa područja Kikinde. Veliku ulogu u ovome mogu da imaju i sva privredna lica u gradu.\n"Nije zadovoljstvo samo u tome da se stvori profit, da se ljudima isplate zarade i pruže dobri uslovi rada, već je poenta upravo uraditi nešto veliko za sredinu u kojoj živite i radite'', saopštio je Saša Tanackov, član Gradskog veća Kikinda.\nJedinu školu tog tipa u Severnobanatskom okrugu, kakva je ''6.oktobar'' ove godine upisalo je 60 učenika, a još njih 25 tokom godine preko radionica redovno koristi usluge koje pruža ta ustanova.


Na +38... | KoSSev\nSvaka ideja ili projekat istorijskog albansko-srpskog pomirenja, koje bi svakako predstavljalo doprinos dugoročnoj stabilizaciji ovog dela Balkana, prepoznaje samo jednu formulu: Normalizaciju odnosa između Kosova i Srbije. Ovo je odlučujući korak bez kojeg se uopšte ne može govoriti o albansko-srpskom pomirenju. Albansko-srpski dijalog ne može da zameni dijalog između Kosova i Srbije, dok, izgleda da za to danas postoje veća zalaganja nego ikada, možda u cilju „novog velikog albansko-srpskog razgraničenja“ (teritorijalnog pre svega). Eventualno insistiranje na dijalogu ovakve vrste (koji bi normalno uključio i Albaniju) može samo da zakomplikuje procese koji su već ionako previše zakomplikovani.\nPonedeljak 28. avgust 2017, 10:40\nIz ovih par crtica želim samo da izvučem jedan zaključak, koji bi “obični ljudi” iskazali kao: “Uzdaj se u se i u svoje kljuse!” Dakle, valja nama sa našim komšijama raditi i rešavati naše problem. Ne zaboravljajući ni uloge drugih, jer nema “balkanizacije” bez uloge stranaca, posebno velikih sila.\nMomentum Velikog sporazuma\nUtorak 22. avgust 2017, 11:00\nU odsustvu „evropskog vremena“ i stabilnog unutrašnjeg političkog i ekonomskog napredovanja na Kosovu i u Srbiji, političke elite su sklone pozajmljivanju vremena iz istorije, što ne donosi ništa dobro za politike i građane obe zemlje. Naprotiv. Bila bi napravljena velika greška ako bi se pokušalo izaći iz velikog političkog i pravnog okvira, koji predstavlja politički i istorijski kontinuitet međunarodne zaokupljenosti rešavanjem pitanja Kosova od 1999., pa do danas. Ovde govorim o predlogu zamenika premijera Srbije, Ivice Dačića, o teritorijalnoj podeli Kosova, kao konačnom rešenju za Kosovo, tako da bi se određujuća granica odredila prema načelu „šta je albansko i šta je srpsko“. Ovo je veoma opasno načelo, za ceo Balkan (a ne samo za Kosovo i Srbiju), koje je, u stvarnosti, neizvodljivo i svakako ne bi jednom zauvek zatvorilo albansko-srpski spor, već naprotiv - predstavljalo bi izvor neprekidnih problema.\nNajavljivanje namera Vučića da izgradi novu strategiju ponašanja Srbije u pregovorima o normalizaciji odnosa između Srbije i Kosova, Albanaca i Srba - za šta mu je jedan od puteva “unutrašnji dijalog” radi ostvarivanja u što je moguće široj saglasnosti - sama po sebi je primljena i preneta javnosti kao neko “čudo”. Odmah su se pojavili oni koji su ustvrdili da im je pre pet godina izgledalo nemoguće da neko u Srbiji može da napiše to što je Vučić napisao. To je, valjda, trebalo da bude podrška i pohvala, a ispalo je neznanje i potcenjivanje onoga što su Vučić, Dačić i Tači uradili potpisujući 2013. godine Prvi okvirni sporazum. Iz ovog sledi jedna pouka ili vapaj: "Spasi nas Bože lažnih proroka, neznalica i prevaranata!" Toliko ih je da smo slabašni da se s njima valjano "razdelimo"!\nNedelja 06. avgust 2017, 09:15\n„Približavanje EU“ nije „čarobna formula“ koja, sama po sebi, može da reši pitanje statusa Kosova tako što bi obezbedila da Srbija u potpunosti prizna nezavisnost Kosova. Maksimum je stvaranje funkcionalnih 'suverenih' institucija. No, činjenica je da ni protivnici „evropske budućnosti“ ne uspevaju da dokažu da za Kosovo i Srbiju postoji realna alternativa „evropskoj budućnosti“.\nPetak 28. jul 2017, 09:00\nVučić je, po mom mišljenju, imao hrabrosti i znanja, da u njegovom tekstu u „Blicu“, obznani istinu koja je kod velikog broja srpskih političara (ako ne i kod svih), decenijama, imala osobine privatne istine, koja ne treba da se izgovara pred Srbima, ali koja može da se prizna pred zapadnim diplomatama. Velika većina srpskih političara (ako ne i svi), čak ni ne želi da Kosovo bude deo Srbije.\nPregovarači, uzdajte se u pamet i javnost!\nPonedeljak 24. jul 2017, 08:30\nRukovodstva Kosova i Srbije se nikako ne mogu nadati da će u Briselu doći do željenog cilja - do potpisivanja međunarodno obavezujućeg Sporazuma o normalizaciji odnosa, uz napredovanje pod pritiskom javnog mnjenja na Kosovu i u Srbiji, kroz iznošenje mišljenja i sugestija akademskih i intelektualnih krugova, itd, itd. U stvari, može i treba da se desi suprotno: Pametni, hrabri i pragmatični lideri Kosova i Srbije treba da, uzajamnim odnosima - ponude drugačiju budućnost, ostavljajući za sobom, jednom za svagda, tragičnu prošlost i istoriju. Ovi lideri trebalo bi da pripreme drugačiju politiku, koja bi sa svojim evropskim i zapadnim svojstvima omogućila potpunu srednjoročnu normalizaciju i dugoročno pomirenje između Albanaca i Srba, Kosova i Srbije.\nOvan predvodnik i guske u magli\nPetak 07. jul 2017, 09:55\nMeđutim, sve vreme, iz meni razumljivih razloga, Priština sve interpretira iz perspektive: "Svakim danom napredujemo u svakom pogledu" a sve više i više ka ostvarivanju sna o Kosovu - punopravnoj članici međunarodne zajednice. Na javnosti Kosova, a posebno na albanskim vođama je da procene korist i štetu od ovakvih, po mom skromnom mišljenju, nerealnih obećanja. Ista preporuka važi i za one političare iz Srbije koji ne uvažavaju životnu mudrost: “Nikad ne reci nikad!” i tvrde: “Niko, nikad, iz Srbije, neće priznati Kosovo!”. Oni sve vreme, poput Dorian Gray, uživaju u svojoj slici na kojoj su najlepši i najpametniji i podstiču očekivanja da se ništa ne menja – Na kraju sve će biti kao danas!\nPolitički lideri Prištine i Beograda treba da uvide prisustvo, kako se to kaže, "slona" u prostoriji i da ne nastave da se bave temama koje su u velikoj meri iste godinama zaredom. Postizanje velikog političkog sporazuma između Kosova i Srbije treba da predstavlja jedini prioritet vlasti Prištine i Beograda od sada, ili u konačnoj etapi razgovora, koja može početi negde na jesen ove godine. Nema više vremena za gubljenje. Ovo su strane do sada trebale da shvate. Samo na ovaj način bi se vratio smisao briselskim razgovorima i imali bi mogućnost da postignemo ključni cilj ove radnje - normalizaciju odnosa između Kosova i Srbije.\nSnaga normalizacije slaba da bi potisnula dominaciju kartela moćnika\nČetvrtak 29. jun 2017, 11:30\nOvaj primer samo potvrđuje da će, iako bolna, “normalizacija” da se nastavi, da će ona teći nekad uz aktivno učešće lokalnih političkih aktera, a nekada i uz njihovu promenu. Koliko će dugo trajati taj put do momenta kada dostignut nivo normalizacije “po automatizmu” povlači novi proces odnosno kada će se izgraditi funkcionalno-privredni sistemi i povoljan društveni i politički ambijent, teško je reći.\nDva koraka napred i dva koraka nazad\nSreda 21. jun 2017, 17:05\nPredsednik Rugova, na prvom sastanku koji smo održali kao kosovska delegacija sa predsednikom Ahtisarijem, u Prištini, 22. novembra 2005., kada je počeo proces rešavanja statusa Kosova, rekao je Ahtisariju - „Mi ne možemo promeniti ni istoriju, a ni geografiju. Ali možemo promeniti budućnost odnosa između Kosova i Srbije.“\nSaradnjom iz "balkanizacije"\nSubota 10. jun 2017, 11:00\nNe prete nama "zavere" velikih sila i "tajni planovi" o "državno-teritorijalnim prepakivanjima", već produžavanje života u oskudici i "balkanizaciji". Nasuprot tome, valja se prihvatiti ostvarivanju ideja obnove i razvoja, odnosno boljeg života.\nRatovi koji su usledili od 1991. do 1999. godine, tokom procesa raspada bivše Jugoslavije mogu se analizirati i sa stanovišta napora rukovodstva Srbije da održi na snazi ova dva modela, i kako bi se na neki način izbegle neizbežne posledice okončanja Hladnog rata. Nije se moglo održati na Balkanu nešto što je pokvareno u Berlinu. Ali ova informacija nikada nije uzeta za ozbiljno u Beogradu. Nedostatak ove informacije je posle toga imao fatalne posledice, poznate svima nama.\nAlternativa normalizaciji: Vreme je za evropski New deal\nPetak 26. maj 2017, 15:15\nZnalo se, ali se na to javnost nije pripremala, da je Briselski dijalog i njegov krajnji cilj "puna normalizacija", u stvarnosti dostižan kroz mnoge korake; da je to dugo, ali ne i beskonačno putovanju koje treba da učine obe strane. Po svom određenju, normalizacija nije samo normalizacija odnosa između Srbije i Kosova, nego i "normalizacija" Srbije i Kosova. I tu je stvarni problem. Jer, kako da upravljate tako složenim procesom i da rešavate mnoštvo uzajamno povezanih problema, kako onih nasleđenih, tako i onih koji nastaju i iz samog Briselskog dijaloga, odnosno procesa normalizacije, kada, na primer, nema vizije, ni strategije reformi, odnosno održivog razvoja za narednih 25 i 50 godina?\nIstorijska gravitacija i gravitacija EU\nUtorak 16. maj 2017, 09:35\nBilateralni, regionalni i međunarodni cilj normalizacije odnosa između Kosova i Srbije doživljava najveće udarce od januara ove godine, naovamo. Mnogi mogu da dodaju da zapravo odnosi Kosova i Srbije nisu zabeležili veće pogoršanje od nezavisnosti Kosova do sada. Sve do pre nekoliko meseci je to izgledalo jasno, stabilno, održivo, pored povremenih koraka unazad. Međutim, sada, u maju ove godine, zgrada izgrađena mnogim naporima i pokušajima, sa obe strane, počela je da izgleda kao zapušten objekat, nenastanjen, bez vode i struje, koji služi za smeštaj duhova svih vrsta.\nObnova etnonacionalizma na Balkanu: Razorni efekat zakasnele ekonomske krize\nUtorak 09. maj 2017, 09:00\nPored svega, posve je sigurno da današnje muke na Balkanu nisu rezultat umešanosti Rusije, EU, SAD, ili Turske, već, pre svega, rezultat zakasnelog, ali razornog efekta globalne krize koja je 2008. godine uzdrmala Zapad. Ova je kriza na Zapadnom Balkanu poprimila oblik obnove etnonacionalističkih mobilizacija i poruka zbog negativnih ekonomskih, političkih i socijalnih posledica započetih “reformi”, koje su se svele na pridruživanje neoliberalnoj ekonomiji, koja je, u samom svom gnezdu - SAD - doživela poraz. Kad se ovome doda teško nasleđe prošlosti, nedovršenost izgradnje država, neefikasnost institucija i izvršnih vlasti, dobije se trenutna slika.


Izbegavajte ovih osam grešaka za mršavljenje pred leto - Dan u Beogradu\nNaslovna » BG svaštara » Za lepši dan u Beogradu » Izbegavajte ovih osam grešaka za mršavljenje pred leto\nSaveti: Izbegavajte ovih osam grešaka za mršavljenje pred leto (foto: Pixabay)\nNeko drugi 8. maj 2021. Za lepši dan u Beogradu Postavite komentar\nTa većina dolazi u iskušenje da ide navodno bržim, a pogrešnim putem, koji ne daje rezultate. Zato je dobro imati u vidu ovih osam grešaka, kako bismo ih izbegli i pripremili se na pravi način.\n1. Nagađate, a ne procenjujete\n2. Ne planirate svoj dan dobro\n3. Trenirate samo šta volite\nDa trbušnjaci na kraju treninga daju rezultate, viđali bismo više ljudi sa savršenim trbušnim mišićima. Zapamtite osnovno pravilo: mast se ne može „uvući“, tako da trbušnjaci na kraju treninga neće pomoći da se otarasite masti na vrhu stomaka, pa bolje izbegavajte ovu grešku na putu ka mršavljenju pred leto.\n4. Niste motivisani tokom treninga\n5. Ne spavate kvalitetno\n6. Ne možete da se držite programa\n7. Isti trening kao i prošle godine\n8. Jedete pogrešnu količinu hrane\n(Autor: Erik Folstrou / Muscle and Fitness)\nTagovibg svaštara fitnes leto 2021 mršavljenje rekreacija saveti sport vežbanje za lepši dan u beogradu zdrav život zdravlje\nPrethodni Svečano otvoren 49. Međunarodni filmski festival – FEST u Sava centru\nSledeći Muzički paviljon na Kalemegdanu: Koncert Angel Voice talenata


Čudo od Voza: Umesto simbolike na Sever stigla ROSU | KoSSev\nUtorak 17. januar 2017, 13:45\nVoz koji je u subotu, uz pompeznu najavu, u 08:30 krenuo sa glavne železničke stanice u Beogradu - za Kosovsku Mitrovicu, zaustavljen je u Raški, po odluci premijera Srbije, Aleksandra Vučića, kako bi "sprečio krvave sukobe". Voz nije stigao, ali su stigle tenzije između Beograda i Prištine, prema nepodeljenoj oceni svih strana - najviše od kada je započeo briselski dijalog. Šta kažu poznavaoci prilika sa srpske strane na Kosovu i u Beogradu?\nSamardžić: Srbima nije stigao ni voz, ni simbolika, već specijalne jedinice na Severu i strah\n"Slučaj voz" pokazuje svu krhkost procesa normalizacije odnosa Beograda i Prištine, koji "odmeravaju mišiće", kaže analitičar i kolumnista iz Peći, Veljko Samardžić.\n"Odmeravanje mišića pregovaračkih strana, što je suština ove afere, sa dugim cevima kosovskih specijalnih jedinica na Severu Kosova i stvaranjem atmosfere straha, zamagljuje pitanje kakva su rešenja postignuta u vezi sa prometom ljudi i roba između Srbije i Kosova," ističe Samardžić.\nOn podseća na to da je kosovska granična policija nedavno blokirala ulaz za autobuse iz Srbije, tražeći da imaju registrovanu međunarodnu liniju, ali i da je autobuski saobraćaj ubrzo profunkcionisao i to bez objašnjenja o epilogu ovog zahteva.\n"Sa druge strane, ako znamo da je već sutradan, u Kosovsku Mitrovicu stigao redovan voz iz Kraljeva, onda ostajemo dodatno zbunjeni ovom situacijom," objašnjava Samardžić.\nNa pitanje da li, uprkos svemu, Srbi, ipak, znaju šta se dogodilo, Samardžić kaže:\n"Jedno je sigurno, kosovskim Srbima nije stigao ni voz, ni simbolika koju je trebalo da donese. Dobili su specijalne jedinice na Severu i strah, ma gde na Kosovu živeli. Ovo drugo, na žalost, nije samo simbolika."\nRadosavljević: Čudo od voza - moglo je drugačije, bez pompe i euforije, bez oslikavanja\nKonkretniji je bio drugi kosovski Srbin. Direktor lokalne TV "Mir" i opštinski odbornik u Leposaviću, Nenad Radosavljević, smatra da bi voz stigao u Kosovsku Mitrovicu da je bio ispraćen bez, kako kaže, pompe i euforije, ali i oslikavanja:\n"Voz je postao čudo i politički problem bez ikakvog razloga, a moglo je da bude drugačije. Da je voz bez oslikavanja unutra i transparenata spolja, bez pompe i euforije, u subotu pošao iz Beograda, čak ne i iz Kraljeva - odakle inače saobraća godinama, problema, siguran sam, ne bi bilo. Ne bi putnici voza na kraju autobusom putovali od Raške do Mitrovice. Ne bi ROSU, protivno Briselskim dogovorima, ulazila na Sever Kosova. Ne bi predstavnici vlasti iz Beograda morali u izjavama da pominju opkoljavanje, rat i ulazak vojske na Kosovo, radi odbrane srpskog naroda na Severu. Ne bi došlo do nesuvislih izjava odlazeće američke administracije i nespretnih izjava iz Brisela. A Briselski razgovori ne bi bili dovedeni u pitanje, ili čak, isto tako, neophodne evropske integracije."\nUčinjena nepovratna šteta: Nije bilo iskrenih namera iz Beograda i dobre volje iz Prištine\nRadosavljević dodaje da to što pruga od Lapova do Kosovske Mitrovice decenijama nije rekonstruisana i tehnički nije usklađena sa evropskim standardima, kao i to što je voz donacija iz Rusije, koji, inače, ispunjava sve tehničke zahteve - ne predstavlja problem, sa druge strane, za ovaj voz - da stigne u Kosovsku Mitrovicu.\n"Problemi su, dakle, samo iskrene namere iz Beograda i dobra volja iz Prištine. A nije bilo ni jednih, ni drugih," pojašnjava Radosavljević.\nNa naše pitanje kako predviđa dalje događaje, Radosavljević kaže da je učinjena "nepovratna šteta" i da će briselski dijalog zapasti u krizu, dok će štetu pretrpeti sami građani:\n"Vlasti iz Srbije i iz Prištine nastaviće sa ovim dešavanjima u već započetoj predizbornoj kampanji. Građani Kosova i Srbije će i dalje koristiti samo drumski saobraćaj na relaciji Kosovska Mitrovica-Beograd i obrnuto. Oni će biti najveći gubitnici."\nDa je linija Beograd - Kosovska Mitrovica potrebna, kako kaže - svima, slaže se i Radosavljević.\n"Potrebna je čak linija iz Beograda do Kosovo Polja, a do Skoplja i Atine. Za to je potreban dogovor u okviru briselskih sporazuma, i sa Makedonijom i Grčkom. Za sada je to samo ideja i perspektiva. Ali je za put do Mitrovice, u ovom slučaju, bila neophodna samo, ponavljam - dobra volja i iskrena namera," poručuje na kraju Radosavljević.\nMihajlović: Hoće da odlože početak rada Specijalnog suda, Tači u ovoj krizi jedini dobitnik\nAnalitičari i novinari u Beogradu, sa kojima smo razgovarali, bili su mnogo oštriji u svojim kritikama i imali su alarmantnije najave i objašnjenja.\nDirektor Radio Beograda i nekadašnji direktor Kancelarije Vlade Srbije za saradnju sa medijima, Milivoje Mihajlović, smatra da je najnovija kriza u vezi sa vozom izazvana sa namerom da se prolongira početak rada Specijalnog suda za ratne zločine na Kosovu.\n"Radi se o nameri ekstremista iz kosovskih vlasti da prolongiraju početak rada Specijalnog suda za zločine OVK. Na isti način su pre nekoliko godina poslali specijalce ROSU na Sever kako bi ugušili izveštaj Dika Martija o trgovini organima," kaže Mihajlović.\nVoz je samo povod, navodi dalje ovaj novinar:\n"Da nije bilo voza, našli bi neki drugi povod. Iskorišćena je prilika što voz ima više vrsta simbolike - donacija je iz Rusije, polazi iz Beograda, tu su pravoslavna obeležja i natpisi Kosovo je Srbija...da bi kod Albanaca stvorili osećaj ugroženosti kao opravdanje za slanje specijalaca na Sever."\nMihajlović se, ipak, slaže sa ocenom svog kolege Jakše Šćekića - da je kosovski predsednik, Hašim Tači, jedini "profitirao" u ovoj krizi:\n"Tači je, objavljujući da je lično naredio zaustavljanje voza, zapravo pokazao da je apsolutni vladar Kosova i da će ići na izbore, jer će i izborima, kako veruje, odložiti početak rada suda. Tako je jedini dobitnik u ovoj kriznoj situaciji upravo Hašim Tači."\nDa li, ipak, po njegovom mišljenju, postoji, makar i iole odgovornost srpskih zvaničnika, pitali smo Mihajlovića:\n"Kosovski političari i mediji nastoje da uspostave veštačku simetriju krivice. To čini i deo evropskih medija. Deo srbijanske javnosti smatra da nije trebalo 'gurati prst u oko Albancima' onako oslikanim vozom. Iako mislim da je voz neukusno oslikan, takođe znam da bi i on i bez ikakvih obeležja, izazvao istu reakciju Prištine."\n"Ekstremno krilo albanskih vlasti pokušaće da izazove nasilnu reakciju Srba na Severu"\nMihajlović iznosi i alarmantne najave:\n"U narednim danima i nedeljama videćemo da će ekstremno krilo albanskih vlasti pokušati da izazove spontanu i violentnu reakciju Srba na Severu. Možda čak i uz pomoć 'plaćenih Srba', kao onda kada je zapaljen prelaz na Jarinju."\nNa naše pitanje na osnovu kakvih saznanja zasniva ovo upozorenje, Mihajlović, kaže:\n"Na osnovu svega što sam prethodno rekao. To se vidi i iz onoga što je Tači rekao, a to je da je Srbija pokušala da aneksira Sever Kosova. Bila bi to prva aneksija vozom u istoriji, a komandant aneksionih snaga mašinovođa."\nBjeloš: Još jedna u nizu afera i skandala vlasti iz Beograda, građanima "pun kufer"\nIstraživačica iz Beogradskog centra za bezbednosnu politiku, Maja Bjeloš, sa druge strane, smatra da se radi o jednoj "u nizu afera i skandala" srpske vlade za podizanje rejtinga koje su "presele" građanima Srbije.\n"Rad Vlade Srbije obeležen je skandalima i fabrikovanjem brojnih afera koje su svetlo dana ugledale u medijima. Ovo je još jedna u nizu afera, koja je, međutim, presela većini građana, jer je svima dosta afera, glupih dnevno-političkih i bespotrebnih poteza kojim se sakupljaju poeni i podiže rejting. Pun nam je kufer, što bi rekli Hrvati," navodi Bjeloš.\nBeograd, Priština i Tirana su se na regionalnom nivou dogovorili da poboljšaju puteve, infrastrukturu i izgrade autoput Niš-Priština-Drač i povežu ljude, objašnjava ona, dodajući:\n"Ali ne na ovakav način, kao što smo imali priliku da vidimo u aferi voz."\nŠta znači kada kaže "afera voz", pitali smo Maju Bjeloš:\n"Iz perspektive običnih građana ovaj potez je dobro promišljen i izveden, uz saglasnost i odobrenje svih relevantnih predstavnika u vlasti. Groteskno, iscenirano, izvedeno s predumišljajem. Čista provokacija."\nOna dodaje da se afera doživljava kao vremenski "tempirana", a u sklopu predizborne predsedničke kampanje:\n"Vidi se kao pokušaj da se mediji i društvene mreže preplave informacijama i skrene pažnja sa kandidature Vuka Jeremića za predsednika, kao i pisanja o Saši Jankoviću."\nBjeloš veruje da će se nastaviti sa političkom nestabilnošću:\n"Svima je jasno da je, uz ovakve lidere i politiku, nemoguće uspostaviti normalizaciju odnosa između dva naroda, jer se obična pitanja od značaja za normalan svakodnevni život građana, poput saobraćanja vozova, zbog maksimalne zloupotrebe političara u Srbiji i na Kosovu, sekuritizuju. Odnosno, iz domena normalnosti se smeštaju u kontekst nacionalnog bezbednosnog pitanja koje preti da ugrozi život običnih građana i stabilnost u regionu. Na našu žalost, ovaj trend nerazumnih političkih poteza će se i dalje nastaviti."\nNa pitanje da li vidi odgovornost i kosovske strane, Bjeloš odgovara potvrdno, napominjući da je trebalo Priština da bude obazrivija i nepodgrejavati tenzije i tako produbljivati sukob:\n"Njihovu odgovornost vidim utoliko što se nisu potrudili da pronađu umerenije i bolje rešenje, bez podizanja tenzija i nacionalističke retorike. Ono što je mene razočaralo najviše jeste to da je vlast, iako razumem da je najčešće oportuna, i da će Priština iskoristiti negativne poteze Srbije kako bi ih poentirala, morala da bude mnogo odgovornija i taktičnija, a ne da povuče, takođe ekstremne poteze, kao odgovor na ovu provokaciju."


Tajms: Hrvatska se udvara srpskim turistima | Novosadski informativni portal 021\nTajms: Hrvatska se udvara srpskim turistima\n16:49 > 16:54\nPrvi put od ratnih sukoba iz devedesetih godina, hrvatski poslovni ljudi javno pozivaju srpske turiste da pomognu posustaloj hrvatskoj privredi, što je još jedan znak da je svetska finansijska kriza pogodila i Jadran, piše „Njujork tajms”.\nMeđutim, očigledno je došlo vreme da se prevaziđe prošlost i prihvate mogućnosti i prednosti koje pruža saradnja sa susedima u regionu, koji kao celina i dalje predstavlja „slabu tačku Evrope”, ističe američki dnevnik. U Hrvatskoj se, strahuje da bi slab prihod od turizma, koji je ovde pokretač ekonomije i čini 20 odsto bruto domaćeg proizvoda, mogao da izazove pravu pometnju u privredi. Ukazuje se da je Hrvatska svoju valutu strogo vezala za evro, iako su ostale valute u regionu drastično devalvirale munjevitom brzinom, a da je „jaka kuna uticala na smanjenje kupovne moći potencijalnih turista iz Češke, Mađarske, Velike Britanije i Rusije”.\nKriza se, piše list, već oseća i u samom središtu hrvatskog turizma, srednjovekovnom Dubrovniku, čiji vodeći biznismeni kažu da već osećaju posledice i „agresivno mame srpske turiste, iako su politički odnosi između Hrvatske i Srbije i dalje napeti”. Američki list citira reči Gorana Štroka, „vlasnika najboljih hotela u Dubrovniku”, da ono što su Slobodana Milošević i srpski političari uradili „ne treba da bude zaboravljeno”, ali da je „rat završen i mi ne možemo promeniti činjenicu ko su naši susedi”. „Srbi su dobri ljudi i došlo je vreme da im pružimo ruku. Želim da srpski turisti dođu u Dubrovnik”, dodaje Štrok.\nSmatra se da će nedovoljno dobre veze sa Srbijom - s obzirom na to da još nema direktnih letova između prestonica ove dve zemlje i da policija povremeno izveštava o slučajevima maltretiranja Srba koji posete Hrvatsku - znatno poboljšati činjenica da je Srbija sada, na čelu sa vladom koja želi da sarađuje sa EU i SAD, okrenuta ka Zapadu, piše „Njujork tajms”. Tako je već prošle godine, navodi list, zabeleženo da je Hrvatsku posetilo oko 90.000 srpskih turista.


Budžet BiH za ovu godinu na klimavim nogama? - BIGportal.ba\nBudžet BiH za ovu godinu na klimavim nogama?\n10 Marta, 2020 10 Marta, 2020 065\nIako je Zoran Tegeltija, predsjedavajući Savjeta ministara BiH, optimističan da bi do kraja mjeseca institucije BiH mogle dobiti svoj budžet za ovu godinu, parlamentarci smatraju da je to teško ostvarivo.\nPodsjetimo, prošle sedmice Savjet ministara BiH nije usvojilo prijedlog odluke o privremenom finansiranju institucija BiH, a pored toga ni budžet za ovu godinu nije usvojen.\nTegeltija je za “Nezavisne” izjavio da ukoliko bude postojalo dovoljno političke volje budžet može biti usvojen do kraja ovog mjeseca. Pozvao je političke aktere u BiH da urade sve što je potrebno kako bi on bio usvojen u što kraćem periodu.\n“Na taj način će se pokazati ko je opredijeljen, a ko ne, za funkcionalan i nesmetan rad svih institucija na nivou BiH. Ukoliko se pokaže da ne postoji dovoljno političke volje da se usvoji budžet za 2020, ima dovoljno vremena za novu odluku o privremenom finansiranju”, poručio je Tegeltija za “Nezavisne”.\nS druge strane, Safet Softić, poslanik SDA u Predstavničkom domu BiH, kazao je da postoji mogućnost da do kraja marta bude usvojen budžet, ali da se boji, s obzirom na tvrde političke stavove, da to neće biti moguće.\n“Finansiranje državnih institucija je poprilično jednostavan proces u smislu donošenja odluka u odnosu na FBiH gdje Parlament mora do 31. marta usvojiti budžet za tekuću godinu. Na državnom nivou je to olakšano tako što Savjet ministara ima taj mandat.\nVjerujem da zbog te činjenice neće doći u pitanje isplate i finansiranje redovnih potreba državnih organa, ali u svakom slučaju nosi sa sobom vrlo lošu političku poruku da država nije u stanju usvojiti osnovni akt, a to je budžet”, rekao je Softić za “Nezavisne”.\nI Dušanka Majkić, delegat SNSD-a u Domu naroda BiH, ističe za “Nezavisne” da budžet za ovu godinu još nije došao u Parlamentarnu skupštinu BiH i da se o njemu može govoriti samo načelno.\n“Prijedlog budžeta je otišao iz Ministarstva finansija, ali on je još unutar Savjeta ministara. Poslije toga budžet treba da ide u Predsjedništvo BiH, jer je on formalni predlagač budžeta i tek nakon razmatranja od strane te institucije on ide u Parlamentarnu skupštinu. Dakle, 20 dana ima, a to je jako malo vremena za donošenje budžeta, čak i po hitnom postupku”, smatra Majkićeva.\nLejla Ćopelj, predsjednica Sindikata zaposlenika u institucijama BiH, ističe za “Nezavisne” da je ovo identična situacija iz 2019. godine kada su se bh. institucije cijelu godinu finansirale na temelju odluka o privremenom finansiranju jer nije bilo budžeta za tu godinu.\nMeđutim, ono što je drugačije u odnosu na prošlu godinu, kako ističe, je to što je tada bio Savjet ministara u tehničkom mandatu, a sada, kako naglašava, imamo formirano Savjet ministara od kojeg Sindikat i svi zaposleni u institucijama BiH očekuju ozbiljniji pristup. Dodaje da politička previranja i opstrukcije nisu zadatak kojim će se Sindikat baviti.\n“Nas zanima samo dio o finansiranju”, ističe ona i dodaje da u ovom momentu Savjet ministara sigurno neće sebi uzeti za pravo da dovede u pitanje egzistenciju 22.000 ljudi.\nPodsjetila je da plate iz budžeta institucija BiH primaju i 10.000 pripadnika Oružanih snaga BiH, oko 6.000 državnih službenika i zaposlenika i oko 4.000 policijskih službenika.\nPlate iz budžeta primaju:\n10.000 pripadnika Oružanih snaga BiH\n6.000 državnih službenika i zaposlenika\n4.000 policijskih službenika\nPet članova američkog Kongresa u izolaciji


Propala Babina bajka o novom "Agrokomercu“ - mojusk.ba\nOsim što je ratni zločinac, Fikret Abdić je varalica međunarodnog formata, potvrđuje afera s lažnim projektom „novog Agrokomerca” koji je nazvao „AS Agrofenix“. Abdić se na ovim izborima kandidirao za načelnika Velike Kladuše. Naime, kada je prije tri godine uz pomoć kćerke Elvire smislio priču o ekonomskom razvoju i kupio zemljište u naselju Šumatac, sve je izgledao bajkovito.\nUlaganje u džep\nUslijedio je Babin poziv krajiškoj dijaspori da investira i pare su se zakotrljale. Niko ustvari i ne zna koliko je u operaciji „AS Agrofenix“, koja je cijela zamišljena samo kao „ulaganje u Babin džep“, o otvaranju radnih mjesta prikupljeno „investitorskih“ para.\nPoznato je jedino da je zemljište na kojem je za lakovjerne planiran kompleks “AS Agrofenix” danas u vlasništvu cazinskog poslovnog čovjeka Ismeta Hrle.\n– Babo je prikupljao pare od naivnih ljudi, obećao gradnju velike fabrike u kojoj bi oni bili suvlasnici. “Investori“ su cijeloj priči davali ozbiljnost, pa su se javljali novi „investitori“, a u biti svi su oni bili punjači Babinih džepova – kazao nam je dobar poznavalac ove prevare i bivši član Laburističke stranke (LS), koju vodi porodični klan ratnog zločinca.\nDokument koji objavljuje “Avaz” pokazuje da je zemljište na kojem je navodno planirana fabrika od decembra prošle godine u vlasništvu Ismeta Hrle. „AS Agrofenix“ bio je Babino Potemkinovo selo i mamac za pljačkanje dobrih i naivnih Krajišnika\nMeđu stotinama prevarenih, kako „Avaz“ pouzdano saznaje, jeste i Alija Alešević, Babin prijeratni saradnik u „Agrokomercu“, a nakon rata jedno vrijeme ministar finansija u Vladi Unsko-sansko kantona (USK) u mandatu premijera Amira Avdića.\nAlešević dao ušteđevinu\nAlešević je, navodno, dao svoju ušteđevinu, koja je iznosila više od 100.000 KM, radeći s Babom na projektu “AS Agrofenix” i svakodnevno putujući u Maljevac u susjednoj Hrvatskoj, u objekt „Prezident“, gdje je sjedište Babe i njegove kćerke Elvire. Alešević zbog toga ima, kako tvrde upućeni, velikih problema u porodici.


Obeležen Svetski dan zdravlja u OŠ „Vuk Karadžić“ u Stepojevcu - GEM info1\nObeležen Svetski dan zdravlja u OŠ „Vuk Karadžić“ u Stepojevcu\nSvetski Dan zdravlja obeležen je nizom aktivnosti u Osnovnoj školi “Vuk Stefanović Karadžić” u Stepojevcu. Predmetni nastavnici su deo svojih uvodnih časova prilagodili prezentovanju zdravih navika i stilova života dok su zaposleni Doma zdravlja “Dr Đorđe Kovačević” održali predavanje o značaju preventivnih pregleda učenicima sedmog i osmog razreda.\nGodišnjim planom rada Osnovne škole “Vuk Stefanović Karadžić” u Stepojevcu predviđeno je da se obeležavaju svi oni datumi i događaji koji mogu da podignu svest učenika o određenoj temi. Tim povodom, obeležen je Svetski dan zdravlja nizom aktivnosti i predavanjem zaposlenih u lazarevačkom domu zdravlja koji su učenicima sedmog i osmog razreda održali predavanje o značaju preventivnih pregleda i zdravim navikama i stilovima života.\nPoseban doprinos obeležavanju Svetskog dana zdravlja doprineo je i đački parlament OŠ “Vuk Stefanović Karadžić” pod vođstvom nastavnice Danijele Petković, koji su svojim vršnjacima održali zanimljivo predavanje na temu zdravog života.\nJelena Tadić, iz centra za prevenciju Doma zdravlja “Dr Đorđe Kovačević”, održala je osnovcima predavanje na temu “Naša planeta, naše zdravlje – očistimo vazduh, vodu i hranu”.\nU saradnji sa Beogradskom asocijacijom za sport, nedavno je organizovan projekat u kome škola već četvrtu godinu učestvuje a pod nazivom “Mini, mini sport”, što je bio svojevrsni uvod u obeležavanje Svetskog dana zdravlja.


Janjić: Crkva u Samodreži pretvorena u smetlište - Radio Kosovska Mitrovica\nJanjić: Crkva u Samodreži pretvorena u smetlište\nIguman manastira Visoki Dečani Sava Janjić je danas podsetio da je od 2004. godine kada je crkva Sv.Jovana Preteće teško oštećena do danas, kosovske vlasti nisu učinile ništa da ovaj objekat stave pod zaštitu i obnove.\nNa Fejsbuku je objavio slike crkve u Samodreži koje svedoče da je ova svetinja pretvorena u smetlište i javni toalet za lokalnu albansku školu.\n„Još jedna srpska pravoslavna crkva na Kosovu iz 1932. godine sagrađena na istorijskoj lokaciji srpske srednjovekovne crkve teško je oštećena od strane kosovsko-albanskih ekstremista tokom nereda 2004. godine. Od tada kosovske vlasti nikada nisu dozvolile njegovu obnovu. Lokalni kosovski Albanci crkvu Samodrežu pretvorili su u smetlište i javni toalet za lokalnu albansku školu. Toliko o verskoj i etničkoj toleranciji na Kosovu. Međunarodno posredovanje u obnovi i zaštiti crkve do sada nije pomoglo“, naveo je iguman Sava Janjić.


source.ba | Do kraja godine i novo Vijeće ministara BiH i prijedlog Budžeta\nDo kraja godine i novo Vijeće ministara BiH i prijedlog Budžeta\nPredsjedavajući Doma naroda Parlamentarne skupštine BiH i predsjednik HDZ-a BiH Dragan Čović kazao je danas u Sarajevu da bi novo Vijeće ministara BiH moglo biti formirano do kraja decembra tačnije do Božića.\nKraljica Elizabeta propušta redovno godišnje otvaranje parlamenta\nSjednica Parlamenta FBiH: Budžet za 2022., fiskalni zakoni, konsolidacija zdravstvenih ustanova...\nParlament odobrio osam otpremnina, po 30.000 KM dobili Čović, Izetbegović i Špirić\nParlament BiH i državne institucije bez grijanja, sjednica PD u srijedu u jaknama i bundama\nUstavni sud BiH: Parlament nije izvršio odluku po apelaciji Bože Ljubića!\n„Mislim da su sva imena spremna, za sve resore'', kazao je Čović, dodajući da, iako je proces provjera zakonom vremenski definiran, misli da “nema nijednog razloga da se taj vremenski rok uopće konzumira u cjelini“.\nIstakao je da će nakon formiranja Vijeća ministara BiH biti potrebno završiti veliki broj stvari, a tiču se ogromnog broja zahtjeva, incijativa i finansijskih sredstava koja su, na neki način, vezana za izvršnu i zakonodavnu vlast u BiH.\n„Ono što će biti moja inicijativa, s obzirom na to da će predstavnik hrvatskog naroda ponovno biti ministar finansija, je da idemo sa prijedlogom proračuna. Zato bi dobro bilo da imamo i Vijeće ministara BiH i Parlamentarnu skupštinu BiH prije nove godine'', kazao je Čović.\nOptimizam da će novo Vijeće ministara BiH biti formirano izrazio je i predsjedavajući Predsjedništva BiH Željko Komšić.\n"Ako stvari budu tekle kako treba, BiH bi prije Nove godine mogla imati novo Vijeće ministara. Za očekivati je da BiH krajem ove godine ili početkom naredne ima formirano novo Vijeće ministara. Da budem oprezan, znajući da u BiH znaju vrijediti Marfijevi zakoni. Optimista sam da ćemo završiti ovaj posao onako kako smo planirali", naveo je Komšić.\nU četvrtak će biti održana sjednica Predstavničkog doma PS BiH na kojoj će biti potvrđeno imenovanje Zorana Tegeltije (SNSD) za predsjedavajućeg Vijeća ministara BiH.


Svijet - datum: 2019-06-10 MOLDAVSKE PARTIJE SLOŽILE SE DA FORMIRAJU VLADU\nMaja Sandu Maja Sandu nova premijerka\nMoldavske partije složile su se da formiraju vladu i imenuju Maju Sandu, bivšu ministarku prosvjete i savjetnicu Svjetske banke, za premijerku da bi smanjile moć oligarha u jednoj od najsiromašnijih zemalja Evrope. Sanduin proevropski blok ACUM formirao je radnu koaliciju sa Socijalističkom partijom koju podržava Rusija, prekinuvši time višemjesečni zastoj u skupštini nakon parlamentarnih izbora u februaru. Ali njihov savez je izazvao sukob sa Demokratskom strankom Moldavije i Ustavnim sudom, koji je ranije saopštio da parlament treba da bude raspušten i da će svaka odluka o formiranju vlade koju donesu poslanici biti nevažeća. Sandu je oštra protivnica Demokratske stranke, koja je formirala poslednju vladu, i njenog vođe Vladimira Plahotniuča, bogatog tajkuna optuženog za korupciju i zloupotrebu vlasti. Demokrate optužuju ACUM i Socijaliste za uzurpaciju vlasti na zahtjev Rusije, a zamjenik predsjednika stranke Andrian Čandu rekao je da će oni osporiti formiranje vlade na sudu.\n-Ruska Federacija pokušava da nas prisili na stvaranje proruske vlade, ilegalno, u Moldaviji, rekao je Čandu.\nNa sjednici parlamenta Sandu i socijalisti su potpisali i deklaraciju kojom se Moldavija naziva „zarobljenom državom”.\nMoldavski sud razriješio je predsjednika Igora Dodona i postavio bivšeg premijera Pavela Filipa za privremenog predsjednika, prenosi Rojters.\nDemokratska partija Moldavije Pavela Filipa obećala je u subotu da će da ospori legitimitet nove vlade koju su formirali Socijalistička partija koju podržava Rusija i proevropski blok ACUM. Dodon je bivši lider Socijalističke partije i podržava formiranje nove vlade.


LG osvojio brojne nagrade za inovativnost na CES 2019 | Polarotor\nYou Are Here: Home » IT vesti » LG osvojio brojne nagrade za inovativnost na CES 2019\nPosted on Polarotor on novembar 21, 2018 // Comments Off\nAsocijacija za potrošačku tehnologiju (CTA) prepoznala je LG Electronics (LG) kao kompaniju zaslužnu za revolucionarne inovacije u tehnologiji i dizajnu. Shodno tome, na predstojećem Međunarodnom sajmu potrošačke elektronike (CES), kompaniji će biti uručeno nekoliko nagrada za inovativnost, za flegšip smart telefone, prenosne uređaje, LG OLED televizore, saundbarove i kućne aparate, uključujući i dva najveća priznanja – nagrade „Najbolje od inovacija“.\nVeć sedmu godinu u nizu, flegšip smart telefoni, LG OLED televizori i kućni aparati osvajaju nagrade na CES-u, što je zvanično priznanje industrije za najinovativnije proizvode. Ovoga puta, kompaniji će najveće priznanje CTA, CES nagrada „Najbolje od inovacija” biti uručena za LG V40 ThinQ smart telefon i inovativni soundbar.\nMeđu brojnim proizvodima kompanije LG koji su dobili nagrade za inovacije u tehnologiji i dizajnu izdvajaju se LG V40 ThinQ smart telefon, LG G7 ThinQ smart telefon i sat LG W7. Pored njih, nagrađene su i napredne mašine za pranje veša, napredni televizori, audio sistemi i kompjuteri, a svi nagrađeni proizvodi će biti predstavljeni na sajmu CES 2019.\nNagrada „Najbolje od inovacija” Međunarodne izložbe potrošačke elektronike naglašava napredak proizvoda sa aspekta tehnološkog dizajna i inženjerstva. Nagrade se biraju godišnje od strane panelista među kojima su cenjeni industrijski dizajneri, inženjeri i novinari koju odluku donose na osnovu nekoliko kriterijuma – korisničko iskustvo, estetika, inovativan dizajn, kvalitet i doprinos kvalitetu života.\nKompletna lista proizvoda kompanije LG koji su osvojili nagrade na CES 2019, uključujući i nagradu „Najbolje od inovacija”, biće predstavljena na konferenciji za medije na CES sajmu 7. januara 2019. godine u Las Vegasu.


Ovo je predviđeno javnim pozivom za prodaju nekadašnjeg srpskog farmaceutskog giganta,a razlog za neuobičajeno nisku startnu cijenu je vrijednost kapitala koji se nudi na prodaju – kapital je negativan i iznosi minus 152 miliona evra, pišu Novosti.\nTo se dešava kada razni krediti i obaveze „pojedu“ kapital neke firme, odnosno kada su njeni dugovi veći od svega onoga što to preduzeće posjeduje. Dug Galenike prema bankama je, prema zvaničnim podacima, 71 milion evra.\nBudući vlasnik ove srpske farmaceutske kuće dug će moći u cjelini da otkupi za dio vrijednosti, to jest za pomenutih 25 miliona evra, što je i osnovni uslov javnog poziva. Investitor će, takođe, morati da bude iz farmaceutske industrije, sa godišnjim prihodom od bar 300 miliona evra.\nUz preuzimanje bankarskog duga „uz popust“, novi vlasnik bi radnicima Galenike trebalo da omogući socijalni program. Očekuje se da dobiju otpremninu od 400 evra po godini staža.\nZainteresovani kupci moći će prodajnu dokumentaciju da otkupe do 20. septembra za 250.000 dinara. Rok za dostavljanje ponuda biće 2. oktobar. Prema pisanju medija, nekoliko kompanija je zainteresovano za kupovinu Galenike, a najnoviji potencijalni kupac je švajcarska kompanija Amikus. Novosti\nTagovi: bankarski dugovigalenikajedan evroprodajavazno


Yunirisk – Beogradski sajam\nOsnovna delatnost kompanije YUNIRISK je zbrinjavanje industrijskog otpada. Koristeći MID-MIX patentiranu tehnologiju, Yunirisk je u stanju da tretira najrazličitije vrste opasnog industrijskog otpada tako što ih prevodi u nov, po ljude i prirodu bezopasan materijal koji su nazvali „neutral“, koji ima upotrebnu vrednost i koji se može koristiti za različite namene.\nNjihova tehnološka linija omogućava da se od ulaznih, bilo tečnih, čvrstih, muljevitih otpada dobija kao finalni proizvod materijal koji može da se odlaže u prirodi i predstavlja neopasnu materiju koja ne zagađuje i ne devastira životnu okolinu. Od tog materijala se prave betonski i opekarski proizvodi, podloge za izgradnju puteva, služe kao dodatak čvrstim i industrijskim gorivima, u proizvodnji asfalta i briketa, može da i ide u cementaru kao aditiv, dodatak u proizvodnji cementa.\nMID-MIX tehnologija je priznata i patentirana u EU gde se sa velikim uspehom i primenjuje. Zbog toga je ova kompanija prirodan i pouzdan partner svakoj industriji koja na kraju svog ciklusa, između ostalog, generiše i opasan industrijski otpad.\nBeogradski sajam2019-09-25T13:32:14+02:0025.09.2019.|Eco Fair|


RERI podneo zahtev za poništavanje građevinske dozvole za izgradnju MHE na Staroj planini | Insajder\nRERI podneo zahtev za poništavanje građevinske dozvole za izgradnju MHE na Staroj planini\nRegulatorni institut za obnovljivu energiju i životnu sredinu (RERI) saopštio je da je Ministarstvu građevinarstva, saobraćaja i infrastrukture podneo inicijativu za poništavanje građevinska dozvole za izgradnju male hidroelektrane (MHE) „Topli Dol 1“ na Staroj planini, koja ističe 9. oktobra ove godine, a koja je izdata kompaniji “Gornjak”. Meštani već nedeljama organizuju danonoćne straže da bi sprečili investitora da uđe u selo i navode da će straže trajati sve dok investitoru ne istekne građevinska dozvola.\nMost na ulazu u selo Topli Do / Foto: Insajder\nKako piše saopštenju RERI-ja, Ministarstvo građevinarstva je izdalo građevinsku dozvolu 23. avgusta 2017. godine investitoru „Gornjak“ d.o.o. iz Beograda za gradnju MHE “Topli Do”. Taj institut navodi da je dozvola izdata na osnovu uslova Zavoda za zaštitu prirode, u kojima je izričito navedeno da se mogu koristiti samo za potrebe izrade tehničke dokumentacije za predmetnu MHE, pri čemu se investitor obavezuje da za potrebe izgradnje pribavi nove uslove, što prema saznanjima RERI-ja nije učinjeno.\n“Lokacija MHE „Topli Dol 1“ nalazi se u zaštićenom području, parku prirode ‘Stara Planina’. U reci na kojoj je investitor nameravao da gradi MHE Zavod za zaštitu prirode (izveštaj od 28.02.2019.) utvrdio je prisustvo zaštićenih vrsta riba i strogo zaštićene vrste potočnog raka, što je nova činjenica zbog koje je neophodno ponoviti postupak razmatranja zahteva za izdavanje građevinske dozvole”, navodi RERI.\nKako ističu, lokacijskim uslovima koji su sastavni deo građevinske dozvole utvrđeno je da „građevinska dozvola prestaje da važi ako se ne otpočne sa građenjem objekta, odnosno izvođenjem radova u roku od dve godine od dana pravosnažnosti rešenja (rešenje o građevinskoj dozvoli postalo je pravosnažno 09.10.2017). Investitor do dana podnošenja inicijative nije otpočeo radove na predmetnoj lokaciji”, zaključuje RERi u saopštenju.\nTaj institut je naveo da je Rekitska reka, na kojoj je planirana izgradnja MHE, utvrđena kao prirodno plodište i posebno stanište riba u kome su zabranjene bilo kakve aktivnosti i preduzimanje radnji kojima se narušavaju ekološke odlike voda i ugrožava riblji fond.\n“U posebnim staništima riba Godišnjim programom upravljanja ribarskim područjem zabranjeno je vađenje peska, šljunka, kamenja i panjeva. Očekujemo da će nadležno ministarstvo bez odlaganja doneti rešenje kojim se postojeća građevinska dozvola poništava, a čitav postupak ponavlja, budući da bi izvođenje radova na predmetnoj lokaciji predstavljalo direktno kršenje propisa u oblasti zaštite prirode, planiranja i izgradnje”, saopštio je RERI.\nDanonoćne straže meštana\nNa Rekitskoj reci u Toplom Dolu investitor planira izgradnju MHE za koju ima građevinsku dozvolu koja, međutim, uskoro ističe. S druge strane, Miljan Stojanović, meštanin Toplog dola i aktivista pokreta Odbranimo reke Stare planine, za Insajder tvrdi da građevinska dozvola nije ispravna, odnosno da je investitor dobio dozvolu a da nije prikupio sve potrebne saglasnosti.\nZbog tih, kako tvrdi, neregularnosti, a i zato što su se meštani staroplaninskih sela izjasnili da ne žele da se u njihovim mestima grade male hidroelektrane, već nedeljama se organizuju celodnevne straže na mostu koje se nalazi na ulasku u selo, kako bi sprečili investitora da uđe u selo sa radnicima i građevinskim mašinama.\nJedan od vlasnika firme “Gornjak” Dragan Josić izjavio je za Insajder da „ne zna šta planira da radi“ povodom straža meštana, koje naziva uskraćivanjem slobode kretanja.


NAZIRE LI SE KONAČNI RASPLET POLITIČKE KRIZE: Promjene počinju januarom – Portal Luca\nNAZIRE LI SE KONAČNI RASPLET POLITIČKE KRIZE: Promjene počinju januarom\nI opozicija i dio vlasti razmišljaju da početkom godine podnesu inicijativu o nepovjerenju Vladi\nVeć početkom naredne godine mogao bi se očekivati konačni rasplet krize vlasti, koji, prema trenutnim informacijama „Vijesti“, ima najviše izgleda da rezultira „padom“ Vlade premijera Zdravka Krivokapića i formiranjem manjinskog kabineta.\nI opozicija i dio vlasti razmišljaju da u januaru podnesu inicijativu o nepovjerenju Vladi.\nNa potrebu rješavanja problema zbog kog su djelovi sistema – prvenstveno pravosuđe – u višemjesečnoj blokadi, juče je pozvao i specijalni predstavnik EU za regionalna pitanja, Miroslav Lajčak.\nOn je u intervjuu banjalučkom portalu „Buka“, kazao da crnogorska Vlada trenutno nema većinu u parlamentu, i da taj problem – treba riješiti.\nPotrebno je, prema njegovim riječima, da Crna Gora ima proevropsku vladu kojoj su prioritet integracije, ali i vladu koja ima snagu „da joj prolaze predlozi u parlamentu“.\n„Jer se tako vlada u demokratijama… EU apsolutno nema namjeru da odlučuje ko treba da bude u crnogorskoj Vladi. Crna Gora ima demokratski legitimitet i pokazala je više puta u prošlosti da ima snagu da rješava svoja pitanja unutrašnjim dijalogom. Samo želimo da država vrlo brzo ponovo krene ka evropskom putu“, poručio je Lajčak.\nOpozicija bi početkom godine mogla da obnovi inicijativu o izglasavanju nepovjerenja Vladi, koju je povukla u ponedjeljak iz skupštinske procedure zbog, kako su saopštili, predloga Demokratskog fronta (DF) da se ide na nove izbore.\nDa se o toj ideji razmišlja, preksinoć je potvrdio gradonačelnik Podgorice i potpredsjednik Demokratske partije socijalista (DPS), Ivan Vuković, koji je rekao da bi opozicija već 3. januara (2022. godine) mogla da uputi Skupštini ponovljeni predlog o nepovjerenju.\nJesu li Krivokapićevoj Vladi odbrojani dani foto: SAVO PRELEVIC\nPrema Poslovniku parlamenta, podnosilac zahtjeva za vanredno zasjedanje ne može zahtijevati sazivanje Skupštine u roku kraćem od 15 dana od dana podnošenja zahtjeva, što znači da bi se sjednica mogla održati najranije 18. januara.\nRedovno jesenje zasjedanje parlamenta završava se 31. decembra, dok se vanredno može održati u periodu od prvog radnog dana u januaru do posljednjeg radnog dana u februaru.\nMeđutim, kako sad stvari stoje, opozicionu inicijativu nije spreman da podrži niko iz vlasti, pa ni Građanski pokret (GP) URA, Socijalistička narodna partija (SNP) i Savez građana CIVIS, koji su u srijedu sklopili sporazum s manjinskim strankama, zbog kog su na udaru kolega iz dijela parlamentarne većine.\nDok iz GP URA tvrde da potpisani memorandum nema veze s manjinskom vladom i da nije „adio“ Krivokapićevom kabinetu, iz SNP-a poručuju da je dokument parafiran „zbog buduće vlade, u kojoj treba da budu nacionalne manjine“.\nPrema nezvaničnim informacijama „Vijesti“, GP URA i SNP razmišljaju da s novim partnerima – i uz podršku dijela opozicije – početkom godine podnesu novi predlog o nepovjerenju Vladi, što bi bio uvod u proces formiranja manjinskog kabineta, koji bi mogao da podrži i DPS.\nPrema Ustavu Crne Gore, predlog o nepovjerenju Vladi može podnijeti najmanje 27 poslanika.\nCilj je da manjinska vlada skupi podršku najmanje 49 poslanika, kako bi se mogle deblokirati ključne institucije – prvenstveno sudstvo i tužilaštvo.\nMeđutim, redosljed njihovih sljedećih koraka zavisiće prvenstveno od pitanja (ne)izglasavanja budžeta i eventualnog objavljivanja „crne liste“ Stejt departmenta, na kojoj bi mogli da se nađu neki funkcioneri bivše i aktuelne vlasti.\nIzvor lista rekao je da bi neizglasavanje budžeta u Skupštini i definitivno označilo kraj Vlade, te da bi nakon toga uslijedilo formiranje nove parlamentarne većine.\nS druge strane, GP URA i SNP očekuju „crnu listu“ iz SAD-a i čvrste garancije međunarodnih partnera da će se šef države i lider DPS-a Milo Đukanović povući sa čela stranke i da se neće kandidovati za novi predsjednički mandat, nakon što mu aktuelni istekne 2023. godine, ali i da će to prethodno javno obznaniti.\nĐukanovićevo povlačenje kao dio “slagalice”: Sa Lajčakomfoto: Savo Prelević\nOsim navedenih mogućnosti epiloga krize vlasti, na stolu su i vanredni izbori, čije je održavanje – nakon što su njihovi koalicioni partneri odbili predlog o izboru nove vlade – prošle sedmice zatražio DF.\nMeđutim, iz tog saveza – koji, za razliku od kolega iz vlasti, nije dočekao „na nož“ memorandum GP URA i SNP-a s manjinama – još nisu objasnili javnosti kako će stvoriti uslove za izbore: izglasavanjem nepovjerenja Vladi ili skraćenjem mandata parlamentu.\nJedan od čelnika DF-a, Andrija Mandić, saopštio je juče da bi Vlada trebalo da podnese ostavku jer nema podršku parlamentarne većine.\nOn je, reagujući na Lajčakovu izjavu, naveo da snažna podrška poštovanju demokratskih principa stiže i iz Brisela, jer, prema njegovim riječima, niko nema pravo da uzurpira narodnu volju.\n„Pošto neki ovdašnji politički subjekti uvažavaju samo stavove i glas međunarodnih partnera, vjerujemo da su čuli i ovu poruku Brisela. U demokratskim državama, vlade koje nemaju podršku svojih parlamenata odmah podnose ostavku i ne traže od Brisela, ili bilo koga izvan njihove države, da ih podržava. To važi i za države koje su punopravne članice EU“, poručio je on.\nPicula: Upitno može li manjinska vlada pokrenuti reforme\nIzvjestilac Evropskog parlamenta za Crnu Goru, Tonino Picula, ocijenio je da je „haotična situacija“ u vladajućoj koaliciji poprilično zakočila evropski put države.\nOn je Radiju Crne Gore rekao da ostaje otvoreno pitanje da li će neka vrsta manjinske vlade, ako do nje dođe, imati snage da pokrene važne reforme.\n„To je otvoreno pitanje jer je za kompleksan reformski proces koji predstoji Crnoj Gori, potrebno imati postojanu i snažnu parlamentarnu većinu. U suprotnom, taj potez onda ne bi donio očekivane rezultate i onda bi možda bilo legitimno zatražiti demokratsko izjašnjavanje građana. Već dugo se u Crnoj Gori previše energije i vremena gubi na politička prepucavanja, i bojim se da fokus jednog dijela vladajuće strukture nije na putu ka EU, već na različitim koalicionim i parlamentarnim manevrima“, istakao je Picula.\nUpitan da li su izbori najbolje rješenje, on je odgovorio da odluku o tome treba da donesu domaći političari.\n„Ono što bi bilo dobro za građane je da Crna Gora dobije vladu koja može da predlaže snažne reformske poteze, koji će onda imati nedvosmislenu podršku u nacionalnom parlamentu“, podvukao je Picula.\nDNP traži smjenu Radulovića, Stijovića i Bratić\nDemokratska narodna partija (DNP), jedan od konstituenata DF-a, najavila je juče da će glasati za interpelacije o nepovjerenju ministrima Đorđu Raduloviću (vanjski poslovi), Aleksandru Stijoviću (poljoprivreda, šumarstvo i vodoprivreda) i Vesni Bratić (prosvjeta, nauka, kultura i sport).\nOni su najavili taj potez nakon što je Vlada razriješila njihovu funkcionerku Jelenu Kljajević s pozicije direktorice Nacionalnih parkova Crne Gore.\n„Pošto su pomenuti ministri dosad redovno na Vladi glasali za eliminaciju kadrova DNP-a, više zaista nemamo nikakvu obavezu prema kadrovima Zdravka Krivokapića i njegovoj mjeri istine, kojoj bi i baron Minhauzen pozavidio“, poručili su iz DNP-a.\nParlament je raspravljao o interpelacijama o radu Radulovića, Stijovića i Bratić, o čemu će se izjasniti naknadno.\nAko Skupština usvoji interpelacije, predlog za smjenu ministara šalje se Vladi koja ima mjesec dana da se izjasni o njemu.


BBI Banka i Grad Konjic osigurali dodatnih 5 miliona KM za mlade, privredna društva i obrtnike - AKOS\nFriday, July 1, 2022 10:47\nNaslovna/Ekonomija/BBI Banka i Grad Konjic osigurali dodatnih 5 miliona KM za mlade, privredna društva i obrtnike\nU Konjicu su potpisani ugovori o poslovnoj saradnji između Grada Konjica i Bosna Bank International d.d. Sarajevo, za projekte povoljnog finansiranja mladih do 40 godina sa područja Konjica koji prvi put rješavaju stambeno pitanje, kao i za obrtnike i privredna društava koji se bave poljoprivrednom djelatnošću na području Grada Konjic.\nGrad Konjic je izdvojio 200.000 KM za subvencioniranje profitne marže, dok je BBI banka obezbjedila sredstva u iznosu od 5.000.000,00 KM.\n„Ove nove subvencionirane linije dio su mjera naše administracije da mladima sa područja Konjica omogućimo da budu vlasnici stana ili kuće, a našim privrednicima da dobiju finansijska sredstva po izuzetno povoljnim uslovima za finansiranje svojih poslovnih aktivnosti. Ranije je potpisan ugovor sa BBI bankom o subvenciji profitne marže finansiranja privrednih društava, vrijedan 11 miliona KM, tako da su ukupno dostupna sredstva preko 16 miliona KM za podršku našoj privredi i građanima. Grad Konjic je za ove namjene izdvojio ukupno 500.000 KM.“ – kazao je gradonačelnik Konjica g. Osman Ćatić i pozvao zainteresovane da se na vrijeme prijave i apliciraju za sredstva.\n„Zadovoljstvo mi je što danas ispred BBI banke prisustvujem svečanom potpisivanju ova dva ugovora koji će mladima iz Konjica olakšati put do kupovine stana ili kuće, te pomoći obrtnicima i privrednim društvima koji žele finansirati svoje poslovne aktivnosti u oblasti poljoprivrede.“ – izjavila je Azra Hadžiomeragić, član Uprave Bosna Bank International d.d. Sarajevo. Naglašavajući kako je riječ o finansiranjima po izuzetno povoljnim uslovima, Hadžiomeragić je istakla kako je BBI banka za projekat za mlade Konjica izdvojila 3 miliona KM, a za finansiranja obrtnika i privrednih društava dodatnih 2 miliona KM.\nObrtnici i privredna društva koji se bave poljoprivrednom aktivnošću, a imaju sjedište na području Konjica, moći će aplicirati za finansijska sredstva u BBI banci, koja će također biti subvencionirana od strane Grada Konjica. Maksimalan iznos odobrenih finansiranja za jedno privredno društvo iznosi 500.000,00 KM, a za obrtnike do 100.000,00 KM. U izuzetnim slučajevima Grad Konjic može dati saglasnost na veće iznose finansiranja. Finansiranja su sa rokom otplate do 48 mjeseci uz profitnu maržu do 3,99 % i uz mogućnost grace perioda do 6 (šest) mjeseci.\nbbi banka Konjic\nTuzla: Održana promocija knjige "Izazovi memorizacije genocida u Bosni i Hercegovini“


Londonski muzej dizajna objavio je listu od 14 kandidata za arhitektonski projekat godine koji će biti izloženi u ovom muzeju od 26. marta do 25. avgusta. Pobednik će biti proglašen kasnije u toku godine, a mi vam predstavljamo najimpresivnije finaliste po našem izboru.\n1. Kulturno-umetnički centar Hajdar Alijev u Bakuu, Azerbejdžan (Zaha Hadid Architects)\nOd sticanja nezavisnosti 1991. godine, Azerbejdžan je uložio ogromna sredstva u modernizaciju infrastrukture Bakua, te fluidnost u arhitekturi nije nova pojava u ovom gradu. Centar „Hajdar Alijev“ (Heydar Aliyev) je dizajniran kao glavi objekat za kulturna dešavanja i niz događaja posvećenih kolektivnim proslavama i predstavlja odstupanje od nasledstva konvencijalne sovijetske arhitekture. Ovaj objekat ujedno je i simbol Azerbejdžanske budućnosti i modernizacije nacionalne kulture.\nHejdar Alijev centar koncipiran je tako da uspostavlja vezu između glavnog trga i samog enterijera te je ulaz u centar dostupan sa svih strana grada. Njegov talasast oblik i fasada sa naborima imaju za cilj maksimalnu funkcionalnost objekta, ali su i svojevrsan poziv posetiocima da se upute ka unutrašnjosti.\n2. Makoko plutajuća škola u Lagosu, Nigerija (Makoko Community Building Team)\nMakoko plutajuća škola (Makoko Floating School) je projekat koji predstavalja inovativno rešenje socijalnih problema nigerijskih priobalnih zajednica u pogledu rapidne urbanizacije i uticaj klimatskih promena. Ova plutajuća struktura nalazi se u lagunu Lagosa, najvećeg grada u Nigeriji, te je sagradjena tako da bude otporna na okrutne klimatske uslove i predstavlja primer izdržljivog, efikasnog i alternativnog sistema gradnje.\n3. Frac Nord – Pas de Calsais galerija, Francuska (Anne Lacaton & Jean Philippe Vassal)\nOva prozračna struktura u Denkerku je dom međunarodne kolekcije francuske i svetske umetnosti. Regionalni fondovi savremene umetnosti u francuskoj omogućili su renovaciju ove napuštene radionice koja je izgrađena još davne 1949. godine.\nOvaj industrijski prostor predstavlja transformaciju jednog starog brodogradilišta u funkcionalni objekat od preko 10.000 kvadratnih metara. Uz održavanje originalne strukture i povezivanje dve već postojeće hale, ovo staro skladište za brodove postalo je centar za savremenu umetnost. Potencijal za upotrebu ovog prostora je izuzetna, te je unutrašnjost ciljano ostavljena prazna da bi se mogla upotrebiti za kulturna dešavanja i izložbe krupnih umetničkih dela.\n4. Newhall South Chase, Engleska (Alison Brooks Architects)\nOvo je vrlo efikasan projekat koji je izvršen po master planu sa ciljem da se poveća unutrašnji životni prostor uz optimalno korišćenje ograničenog spoljašnjeg prostora. Ovaj projekat integriše mešavinu novih i već poznatih načina gradnje uz montažne drvene konstrukcije koje obezbeđuju fleksibilnost unutar porodičnih kuća. Ovo rešenje podrazumeva podizanje dvospratne kuće sa terasnim dvorištima, potkrovnim sobama, visokim plafonima, ali i dodatne prostorije koje se mogu naknadno urediti po želji stanara.\n5. Dom za dečiju hemoterapiju u Osaki, Japan (Tezuka Architects)\nDom za dečiju hemoterapiju (Child Chemo House) je prvi specijalizovan objekat za decu obolela od raka koji je zvanično završen u aprilu 2013. godine u Osaki sa ciljem da pruži kvalitetan život oboleloj deci tokom lečenja, i to u mirnom okruženju sa porodicom. Child Chemo House je neprofitna organizacija koja je omogućila gradnju ovog objekata koji je olakšao živote hiljadama dece koji su svakodnevno morali da prebrode daleki put sa roditeljima da bi došli na hemoterapiju, pa vrednost i značaj ovog objekta značajno prevazilazi samo njegove arhitektonske karakteristike.\nTekst: Sandra Žuvela\nFoto: archdaily.com / designmuseum.org\nArhitektura, Londonski muzej dizajna, Zaha Hadid, Patrik Šumaher, Vang Šu, Kulturno-umetnički centar Hajdar Alijev, Makoko plutajuća škola, Frac Nord – Pas de Calsais galerija, Newhall South Chase, Dom za dečiju hemoterapiju u Osaki


NASLOVNA strana dnevnog lista "Danas", kojom se opozicija i raznorazne interesne grupe obračunavaju sa sinom predsednika Aleksandra Vučića - dakle ne sa predsednikom, već njegovim detetom - bruka je i sramota kojoj od jutros svedoči cela Srbija, rekao je dr Nebojša Stefanović, potpredsednik Vlade i ministar odbrane.\n- Crtanje mete na leđima jednog deteta brutalnim lažima, u kojima se uvažavaju čak i izjave osuđenika i iznose perfidne i besramne konstrukcije, novi su nivo niskosti koji su Đilasovi mediji uveli u našu zemlju - dodaje Stefanović.\n- Normalan čovek ne može da se ne zapita - gde je granica? Da li su u našoj Srbiji pređene sve granice pristojnosti i da li pojedini mediji imaju pravo da, bez ikakve odgovornosti, plasiraju laži satanizujući čak i nečiju decu? Do kada će pristojna Srbija da ćuti na kreiranje atmosfere u javnosti u kojoj je sve dozvoljeno, pa se sa udaranja nečasnim sredstvima na političke protivnike i njihove porodice, sada prešlo i na decu?\n- Nemoć, nesposobnost i očaj Đilasa i raznih interesnih skupina što ne mogu da pobede Aleksandra Vučića na izborima i slome jaku Srbiju na čelu sa njim više se ne daju sakriti. Poručujem im da Aleksandra Vučića svakako neće slomiti, a o sebi su već svojim postupcima narodu dovoljno rekli.\n- Pozivam celu Srbiju da glasno osudi ovo bestidne napade na porodicu predsednika naše države, u kojima se udara čak i na ono najvažnije u životu svakog čoveka - decu - zaključio je Stefanović.\nNebojša Stefanović Aleksandar Vučić Danilo Vučić Dragan Đilas\nPOZNATA VIRUSOLOŠKINJA O OMIKRONU: Na ovo pitanje o novom soju korone nemaju odgovore ni Fauči ni Kon\nPRETHODNIH dana intenzivno se govori o novom soju koronavirusa - omikronu, za koji pojedini stručnjaci navode da je potencijalno opasan zbog 32 mutacije na spajk proteinu, što bi moglo da pomogne virusu da zaobiđe zaštitu koju daje vakcina, ali i da poveća sposobnost širenja virusa.\nODNOSI Srbije i SAD su u konstantnom usponu, ocenio je ambasador Srbije u Vašingtonu Marko Đurić i naveo da se uskoro može očekivati pismo podrške unapređenju odnosa dve zemlje koji, kako kaže, potpisuje značajan broj članova američkog Kongresa.\n07:56 POZNATA VIRUSOLOŠKINJA O OMIKRONU: Na ovo pitanje o novom soju korone nemaju odgovore ni Fauči ni Kon\n07:53 VELIKA NAJAVA MARKA ĐURIĆA: Uskoro pismo podrške američkih kongresmena\n07:52 DEPONIJA I POSLE ČIŠĆENJA: Žitelji Kumodraške i Braće Jerković negoduju zbog gomilanja smeća\n07:32 PROBLEM ZA MNOGE: Ni naznaka da će ruski gas nastaviti da stiže u Evropu preko Ukrajine\n26 UHAPŠENA ZAPOSLENA U BANCI: Skidala novac s računa i prebacivala na svoj, prisvojila skoro 11 miliona dinara


ČASOVI ĆE BITI OBAVEZNI\nČASOVI ĆE BITI OBAVEZNI\nInformatiku će za dve godine imati i prvaci\nInformatika će biti obavezan predmet od školske 2020/21. godine, najavio je ministar prosvete Mladen Šarčević za "Večernje novosti". Sadašnji predmet "od igračke do računara", koji je izborni, biće premešten u predškolsku nastavu, a osnovci će od prvog razreda imati nastavu informatike.\n- Časovi informatike biće obavezni, a ne izborni. Radna grupa će uskoro napraviti plan kojom dinamikom će se ovaj predmet uvoditi, da li prvo samo u prvi razred ili će biti neki drugi model - objašnjava ministar za "Novosti".\n- Intenzivno opremamo škole kompjuterima i značajno povećavamo broj digitalnih učionica. Prošle školske godine bilo ih je 2.000, a do septembra u školama će biti čak 10.000 digitalnih učionic. Plan je da se taj broj dogodine duplira, te da ih bude 20 hiljada. Planirano je ulaganje vredno 900 miliona dinara za informatičke kabinete.\n- Organizovaćemo i obuke za nastavnike. Jedna od ideja je i da se fond časova raspoređuje prema mogućnostim akonkretnih nastavnika. Recimo, ako je neko sposobniji za držanje časova informatike, on će to raditi u više odeljenja, pa će biti oslobođen tolikog broja časova, recimo "sveta oko nas" - objašnjava Šarčević.


Niko se nije izvinio što je pretučen gladan čovjek | Al Jazeera Balkans\nKoliki je stepen siromaštva i nemoći pa neki ljudi moraju kopati po kontejneru ili krasti kako bi ostvarili potrebu za hranom.\nIz slučaja pretučenog migranta, piše autorica, vidi se na koji način se društvo i institucije u BiH odnose prema problemima s kojima se suočavaju migrantiAl jazeera - Ilustracija\nNa Marijinom Dvoru sam ovih dana prošla pored starijeg čovjeka koji kopa štapom po kontejneru. Da smo se mimoišli na ulici nikada ne bih pomislila da je čovjek u takvom stanju potrebe, jer je bio obučen više nego uljudno, onako kao su kod nas stariji ljudi obično sređeni jer su tako naučeni - cipele, hlače na peglu, košulja, kaput.\nMeđutim, izvinjenje koje je upućeno radnicima i kupcima koji su svjedočili za njih "nemilom" događaju ne može i ne smije nam biti dovoljno.\n"Svjesni smo da ćemo ovim potezom i izgubiti dio donatora koji su nam pomagali kod akcija pomoći našem stanovništvu, a ovo navodimo iz razloga jer smo u prethodnom periodu dobivali poruke od pojedinih ljudi koji su nam otvoreno rekli da su prestali da pomažu naše akcije jer pomažemo migrantima koji, citiramo 'uništavaju našu državu'".\nPročitala sam na društvenim mrežama kako je jedan od svjedoka premlaćivanja migranta izjavio: "I treba da ga tuku jer mi, kao Sarajliji, takvi ne trebaju".\nSrbija: Četvrtina stanovništva na granici siromaštva


„Farmofit“ vrši otkup merkantilnog kukuruza od domaćih proizvođača\nHome / Magazin / „Farmofit“ vrši otkup merkantilnog kukuruza od domaćih proizvođača\nFabrika stočne hrane „Farmofit“, već dugi niz godina vrši otkup uroda kukuruza od domaćih poljoprivrednih proizvođača. Na ovaj način prednost se daje sirovinama domaćeg porijekla, koji pozitivno utiču na ekonomski razvoj lokalne i regoinalne privrede. Fabrika iz Gradiške posjeduje ogroman skladišni prostor za merkantilni kukuruz, najveću sušaru i veliki proizvodni kapacitet, koji ih svrstava u najveću fabriku stočne hrane u državi, ali i regionu.\nDomaći proizvođači, kao i do sada, mogu očekivati siguran otkup uroda kukuruza čija se vlažnost kreće do 35 odsto. Ove godine „Farmofit“ će sve do 1.12.2016. godine vršiti otkup merkantilnog kukuruza, rod 2016. po cijeni od 0,26 KM/kg + PDV, za proizvođače koji su u sistemu poreza na dodatnu vrijednost.


Za Dan Grada, Užice se podsetilo zasluga Slobodana Penezića Krcuna - Portal Pasaž\nZa Dan Grada, Užice se podsetilo zasluga Slobodana Penezića Krcuna\nPosted: 9. oktobra 2018. u 19:21 / by Milunka Nikolić / comments (0)\nVeliko interesovanje Užičana koje je izazvalo otvaranje izložbe “Slobodan Penezić Krcun-Mleko i krv“ pokazalo je da među sugrađanima, mahom onim starije populacije postoji poštovanje za njegov lik i delo, a s druge strane, u javnosti su postojali su i komentari „da uprkos zaslugama za društveni i privredni položaj Užica i dalje ostaje „komunistički zločinac““. Neizlečiva boljka srpskog društva- večita podela, na jedan način data je i u naslovu izložbe „Mleko i krv“ a koja sugeriše i na osobine Krcunove ličnosti koji je zbog lojalnosti komunističkim idealima još uvek u jednom delu javnosti nosi žig zločinca, ali ne potire odanost rodnom gradu koji se, uz njegovo zalaganje, počinje definisati kao moderan, industrijski grad, u više segmenata.\nIzložbu je, iz fonda nastalog po osnovu poklona porodice njegove zaostavštine Istorijskom arhivu Užice, priredio direktor arhiva, Željko Marković, a realizaciju je podržalo Ministarstvo kulture i informisanja Republike Srbije. Posebnu čast ovom događaju upriličenom povodom obeležavanja Dana Grada Užica, upravo na datum kada se i on obeležava, 9. oktobra, ukazao je svojim prisustrvom i sin Slobodana Penezića Krcuna, Srđa Penezić.\nSrđa je imao 12 godina kada je Krcun nastradao, a 35 godina je proveo u Americi, i trajno se vratio u svoju rodnu zemlju pre 4 godine. Vidno uzbuđen, izvinio se zbog nepripremljenosti na govor, „posebno jer nije očekivao toliki broj ljudi na otvaranju izložbe“ što je protumačio kao znak poštovanja prema uspomeni na njegovog oca, a u dve rečenice je stalo sve ono što suština Krcunog dela: „Živeo je za Užice, a na putu ka Užicu je i poginuo“. Kasnije je , takođe rekao da on njegovog oca „ne treba praviti kult, ali ne treba ga smatrati ni najgorim čovekom“.\nO kontraverzama koje i danas prate sećanje na Krcuna, govorio je i gradonačelnik Užica, Tihomir Petković, koji je podsetio da „spada u grupu ljudi koji su su svojim uverenjima i delima ostavili duboke tragove u istoriji Užica”. Petković je osvežio sećanje i na Krcunovo zalaganje za izgradnju Valjaonice bakra i aluminijuma Sevojno, i istakao njegovu čuvenu rečenicu: „Ili ćemo dobiti kombinat, ili ponovo idemo u šumu“. Takođe, akcentovana je i osetljivost komuniste po uverenju po pitanju nastanka tzv. “crvene buržoazije”, odnosno izdaja ideala ravnopravnosti i jednakosti, a Petković je izneo i detalj vezan za Krcunov privatni život: da je, iako kao visoki funkcioner u Izvršnom veću SR Srbije , živeo u malom stanu, mnogo manjem od onog kakve su imali većina predsednika opština u republici”.\nPrisutnoj publici obratio se i autor izložbe, Željko Mitrović, rekavši da ga je za detaljniju posvećenost izučavanju Krcunovog života zaintrigirao i rad na knjizi “Carigradski memento” koja govori o izgradnji užičkog trga, gde se pokazalo da je njegova zasluga za svaki detalj razvoja Užica daleko značajnija nego što je to poznato javnosti.\nIzložbu je otvorio pomoćnik ministra kulture Dejan Maslenić, istakavši da je Krcun primer kako svako od nas treba da se odnosi prema lokalnoj zajednici, bilo da u njoj živi ili ne.\nIzložba će u Istorijskom arhivu Užice biti otvorena sledeće tri nedelje, a potom se seli za Beograd i Banja Luku.


Đaković: Ustanove kulture prilagodile sadržaje epidemiloškoj situaciji | Radio Gradiška 98,8 MHz\nĐaković: Ustanove kulture prilagodile sadržaje epidemiloškoj situaciji\nPandemija virusa korona pogodila je sve segmente društva, pa tako i ustanove koje se bave kulturom koje su svoj način rada morale da prilagode novonastaloj epidemiološkoj situaciji, rekla je pomoćnik ministra za kulturu Republike Srpske Tanja Đaković, gostujući u emisiji „Kulturni kolaž“ Radio Gradiške.\nĐakovićeve je navela da su još prije godinu dana pojedine ustanove, kako što su Muzej Republike Srpske i Muzej savremene umjetnosti, ponudile nove sadržaje koji su putem digitalnih platformi došli do publike.\nOna je podsjetila da je Vlada Republike Srpske prošle godine donijela Uredbu po kojoj je svim izvođačima umjetnosti, kojima je zbranjen rada, odobrena pomoć za isplatu minimalne plate i doprinosa, te da je do 20. aprila ponovo otvoren Javni poziv za prijavu za ovu vrstu pomoći.\nGovoreći o Zakonu o sticanju statusa samostalnog umjetnika i samostalnog stručnjaka u kulturi, koji bi trebao da bude usvojen na narednoj sjednici Narodne skupštine Republike Srpske, Đakovićeva je rekla da ovaj zakon ima za cilj da administrativno i finansijski ojača poziciju umjetnika i stručnjaka u kulturi.\n„Ovim zakonom biće određeno i da za sve umjetnike i stručnjake u kulturi, koji nisu u radnom odnosu, Vlada refundira poreze i doprinose na platu, te da im se na takav način oduži za njihov doprinos kulturi Republike Srpske“, naglasila je Đakovićeva.\nĐakovićeva je u srijedu u Domu kulture u Novoj Topoli prisustvovala premijeri dokumentarno-igranog filma „Aprilski let“ autora Milana Pilipovića, koji je rađen u produkciji Zavičajnog muzeja i Gradske uprave Gradiška, za koji kaže da je još jedan prepoznatljiv rad pojedinaca, Zavičajnog muzeja i Grada Gradiška, koji značajno doprinose razvoju kinematografije Republike Srpske.\nPrema njenim riječima, Ministarstvo prosvjete i kluture Republike Srpske planira da radi i na novom Zakonu o muzejskoj djelatnosti, koji bi trebao da donese bolja rješenja u odnosu na postojeći u kome pojedine stvari iz ove oblasti nisu definisane.\nĐakovićeva je dodala da Strategija razvoja kulture u Republici Srpskoj u jednom od svojih segmenata govori i o potrebi prilagođavanja sadržaja muzeja i drugih ustanova kulture savremenom načinu života i potrebama publike, jer je cilj da kulturne manifestacije budu posjećene i da se publika prijatno osjeća u ustanovama kulture.\nKompenzacioni fond odobrio 169.980...\nNajviše štete od mraza na zasadima...


Kriminalci ne mogu biti iznad institucija - Vijesti | Radio Televizija Budva - Budva Crna Gora\nVlada i čitavo društvo od državnih tužilaca očekuju najveći stepen odgovornosti, znanja i profesionalizma, poručio je potpredsjednik Vlade Zoran Pažin i naglasio da od njihovog samostalnog prosuđivanja i odlučivanja prilikom istraživanja, kvalifikovanja i dokazivanja krivičnih djela u velikoj mjeri zavisi pravda.\nOn je čestitao crnogorskim državnim tužiocima na, kako je kazao, presudnom doprinosu zapaženim rezultatima u borbi protiv organizovanog kriminala i korupcije u Crnoj Gori u protekloj godini\nU obraćanju na svečanosti u Budvi, povodom Dana tužilaca Crne Gore, Pažin je ukazao da crnogorsko društvo nesumnjivo visoko cijeni značaj, sposobnost i doprinos tužilačke organizacije ostvarenju pravde i bezbjednosti, budući da je Crna Gora u svom Ustavu tužilačkoj organizaciji garantovala ne samo autonomnost u profesionalnom odlučivanju, već i apsolutnu nezavisnost od izvršne vlasti.\nPažin je saopštio da zbog ovakve sistemske pozicije tužilačke organizacije, kojoj je Ustav povjerio najviši stepen samostalnosti i nezavisnosti u radu, Vlada i čitavo društvo imaju velika očekivanja od državnih tužilaca.\n„Razlog za ovakva očekivanja je jednostavan, jer od vašeg samostalnog prosuđivanja i odlučivanja prilikom istraživanja, kvalifikovanja i dokazivanja krivičnih djela u velikoj mjeri zavisi pravda u Crnoj Gori,“ naglasio je on.\nPažin je izrazio uvjerenje da u crnogorskom Tužilaštvu ima dovoljno liderske mudrosti, pregalaštva i profesionalizma koji će opravdati ova velika očekivanja i nade koje u tužilačku organizaciju polaže ukupno crnogorsko društvo.\n„Štaviše, mnogi od prisutnih u ovoj sali to su već mnogo puta dokazali“, rekao je on.\nOn je podsjetio da je, ove godine, Tužilaštvo pokrenulo istrage protiv više od 100 lica za krivična djela organizovanog kriminala i visoke korupcije, ocjenjujući da to dovoljno govori o doprinosu tužilaca i tužilačke organizacije u izgradnji pravednog i bezbjednog društva, kao preduslova ukupnog napretka Crne Gore.\n"Uz kvalitetnu saradnju sa Upravom policije, oduzeta je imovina stečena kriminalom u vrijednosti od oko 30 miliona EUR, zaplijenjene su nelegalne cigarete vrijedne preko 10 miliona EUR, dok je na našim granicama spriječeno unošenje u Crnu Goru više tona narkotika", kazao je on.\nPotpredsjednik Vlade je ocijenio da su ovako ubjedljivim rezultatima državni organi poslali jasnu poruku da se kriminal u Crnoj Gori ne isplati.\nOn je zaključio da se nadležni državni organi ne smiju zadovoljiti postignutim, dok god postoje oni građani, novinari, privrednici čija su prava povrijeđena i koji sa pravom očekuju od države da im zaštiti dostojanstvo i obezbijedi pravdu.\n"Naročito, ako se na pravdu čeka dugo vremena", kazao je Pažin.


OK Crvena Zvezda - Part 496\nSlab otpor crveno-belih\nNEMOĆNA NA PRIJEMU SERVISA: Tamara Rakić\nCrvena zvezda je pretrpela i drugi poraz u E grupi Lige šampiona, ovoga puta maksimalni od italijanskog Skavolinija iz Pezara. Bez otpora kakav su imale na premijeri u Poljskoj, crveno-bele nisu uspele da ponove igru iz prethodnog susreta i budu dostojan rival popularnom Kolibriju, koji je za 65 minuta zabeležio drugi trijumf u takmičenju. više informacija »\nSeniori u četvrtfinalu Kupa Srbije\nSeniori Crvene zvezde lagano su preplivali Dunav i plasirali se među osam najboljih ekipa u 47. izdanju Kupu Srbije. U prva dva seta crveno-beli su dominirali u svim elementima, ponajviše iz servisa i u bloku, pa kada su poveli 2:0, došlo je do opuštanja. Nekoliko grešaka učinile su da se domaćin razigra, ali Mitić i drugari nisu dozvolili nikakvo iznenađenje. Iako je bilo neizvesno do 18:18, sjajna serija servisa Zvezdinih momaka donela je maksimalnu pobedu pulenima Željka Bulatovića. više informacija »\nSkavolini novi test za Zvezdu\nDrugi meč E grupe Lige šampiona, odbojkašice Crvene zvezde odigraće sutraod 18 časova u sportskom centru „Šumice” protiv italijanskog Skavolinija iz Pezara. Izabranice Ratka Pavličevića sastaće se sa fenjerašom Serije A1, koji trenutno u domaćem šampionatu ne zna za pobedu. više informacija »